Kwartels (Coturnix) is 'n genus van voëls in die familie van fisantagtiges (Phasianidae). Bloukwartel (Coturnix adansonii) Coturnix chinensis Coturnix coromandelica Bontkwartel (Coturnix delegorguei) Afrikaanse kwartel (Coturnix coturnix) †Coturnix gomerae (fossiel) Coturnix japonica †Coturnix novaezelandiae (uitgesterf) Coturnix pectoralis Coturnix ypsilophora Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Kwartels. Hierdie artikel is ’n saadjie. Voel vry om Wikipedia te help deur dit uit te brei.


Katberg is 'n gehug in Amathole-distriksmunisipaliteit in die Oos-Kaapprovinsie van Suid-Afrika. Daar is 'n eksklusiewe gholflandgoed in die Katberg. "Subplek Katberg". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Tabasco is die handelsnaam van 'n soort brandpepersous wat slegs van tabascorissies (Capsicum frutescens var. tabasco), asyn en sout gemaak word. Die produk word tot drie jaar lank in eikehoutvate verouder, wat dit sy kenmerkende brandgeur en pikante smaak gee. Die sous word deur die Amerikaanse maatskappy McIlhenny vervaardig. Dit is 'n familiebesigheid en al 155 aandele word deur McIlhenny-familielede besit. Daar is slegs een fabriek ter wêreld waar Tabascosous (ook tabascosous gespel) gemaak word: op die Avery-eiland in die staat Louisiana, in die Cajungebied. Die presiese resep is al meer as honderd jaar lank 'n goed bewaarde familiegeheim. Die sous is vandag in 165 lande beskikbaar en is die gewildste brandsous ter wêreld. Tabascosous is die eerste keer in 1868 vervaardig deur Edmund McIlhenny, 'n voormalige bankier uit Maryland wat hom omstreeks 1840 in Louisiana gevestig het. Hier het hy op 'n dag die saad van ’n paar capsicum frutescens-rissies van Sentraal-Amerika by ’n soldaat present gekry. As ’n kranige tuinier het hy die sade geplant en die rissies gebruik om sy maaltye 'n pikante smaak te gee.


Die Campbell-monument herdenk die vloed wat die Baviaanskloof (tussen Willowmore en Hankey) in die Oos-Kaap op Vrydag 5 Mei 1916 getref het en die inwoners wat tydens die ramp dood is. Vier lede van die Campbell-familie lê in 'n gesamentlike graf in die plaaskerkhof van die plaas Damsedrif, destyds bekend as Onderste Klipfontein. Die gedenknaald is in 1999 deur die Baviaanskloof-landbouvereniging opgerig en staan net oos van Studtis aan die noordekant van die pad op die plaas Kleinpoort-Wes. P.H. Nortjé het sy boek Die wildedruif val op hierdie gebeure gebaseer. Nortje, P.H.: Die wildedruif val. Kaapstad: Tafelberg, 1984. ISBN 0-624-02081-9 Scheltema, J.C.: Baviaanskloof Stories. Baviaanskloof Toerismevereniging, 2007. ISBN 978-0-620-44539-9 https://www.baviaansklooftourism.co.za/listing/campbell-monument_18_2017


Een atmosfeer druk is die lugdruk by seevlak. Dus is dit 101.325 kPa. Die volgende is dieselfde druk: 1 atm (atmosfeer) 101.325 kPa (kilopascal) 1.01325 bar 14.696 pvd (pond per vierkante duim of in Engels, psi) 2116.217 lb/vt2 (pond per vierkante voet) 33.19 vt H2O (voet water) 10.2 m H2O (meter water) 760 mm Hg (millimeter kwik) Hierdie artikel is ’n saadjie. Voel vry om Wikipedia te help deur dit uit te brei.


'n Kolkarakter of kolpunt (Engels: "Bullet") word gewoonlik gebruik om 'n lys van dinge te skryf. Byvoorbeeld: Inkopielys: Brood Melk Piesangs Wikimedia Commons het meer media in die kategorie Kolkarakter. Wikiwoordeboek het 'n inskrywing vir kolkarakter. Hierdie artikel is ’n saadjie. Voel vry om Wikipedia te help deur dit uit te brei.


Babablou is 'n kleur, 'n ligte tintsel van asuur, en een van die pastelkleure. Volgens verskeie kleurskemas word babablou as volg voorgestel: Lys van kleure web.forret.com


Mahonie is 'n diep kleur wat die hout van die mahonieboom verteenwoordig. Volgens verskeie kleurskemas word mahonie as volg voorgestel: Lys van kleure


Homo cepranensis is ’n voorgestelde naam vir ’n menslike spesie wat verteenwoordig word deur ’n enkele kopbeen wat in 1994 in Italië ontdek is. Die fossiel is deur die argeoloog Italo Biddittu ontdek en is die bynaam "Ceprano-mens" gegee na aanleiding van ’n nabygeleë dorp 89 km suidoos van Rome. Die ouderdom van die fossiel word geskat op tussen sowat 350 000 en 500 000 jaar. Die eienskappe van die kopbeen dui op ’n oorgang tussen Homo erectus en latere spesies soos Homo heidelbergensis. Volgens ’n 2011-studie is dit ’n voorsaat van Homo neanderthalensis. Mallegni, F (2003). "Homo cepranensis sp. nov. and the evolution of African-European Middle Pleistocene hominids". Comptes rendus de l'Académie des sciences. 2 (2): 153–159. doi:10.1016/S1631-0683(03)00015-0. ISSN 1631-0683. Manzi, G; Mallegni, F; Ascenzi, A (2001). "A cranium for the earliest Europeans: Phylogenetic position of the hominid from Ceprano, Italy". Proceedings of the National Academy of Sciences. 98 (17): 10011–10016. doi:10.1073/pnas.151259998. ISSN 0027-8424. PMC 55569.


Spierdistrofie is 'n groep siektes wat die muskuloskeletale stelsel verswak. Twee vorme van die siekte, Duchenne-spierdistrofie (vernoem na die Franse neuroloog Guillaume Duchenne) en Becker-spierdistrofie, beïnvloed gewoonlik mans omdat die gemuteerde gene op die "X" chromosoom geleë is. Vrouens kan ook ernstige simptome toon, tog is die persentasie vroulike spierdistrofie-lyers relatief klein. www.muscular-dystrophy.org – Inligting oor spierdistrofie Duchene en Becker-spierdistrofie genetika Hierdie artikel is ’n saadjie. Voel vry om Wikipedia te help deur dit uit te brei.


Die Universiteit van Umeå (Umeå universitet) is 'n openbare universiteit in die Sweedse stad Umeå. Die universiteit is in 1965 gestig en is op vier na die oudste universiteit in Swede. In 2012 was die universiteit volgens die Britse tydskrif "Times Higher Education (THE)" die 23ste hoëronderwysinstelling ter wêreld wat minder as 50 jaar bestaan. In 2013 het die Universiteit van Umeå meer as 36 000 geregistreerde studente gehad, waarvan 17 000 voltydse studente (insluitend nagraadse studente) was. Die universiteit het meer as 4 000 werknemers, waaronder 365 professore. Die Universiteit van Umeå het vier fakulteite en het nege institute op sy kampus, benewens nog enkele afhanklike inrigtinge in die stede Skellefteå en Örnsköldsvik. Fakulteit Kunste Fakulteit Geneeskunde Fakulteit Wetenskap en Tegnologie Fakulteit Sosiale Wetenskappe Umeå Designinstituut Umeå Instituut vir Tegnologie Akademie vir Argitektuur Handelskollege van Umeå (USBE) Pedagogiese Akademie Umeå (USE) Akademie vir Skone Kunste Umeå Sentrum vir Sportwetenskappe Restaurantkollege van Umeå (en) The 100 Under 50 university rankings: results, Times Higher Education, 31 Mei 2012 (en) (sv) Webtuiste van die Universiteit


Die Skurweblaarbos (Ehretia amoena) is 'n veelvertakte struik of 'n klein boom. Die boom kom voor in die noorde van KwaZulu-Natal tot in die sentrale deel van Zimbabwe en ooswaarts tot by die Mosambiek-kus. Die boom groei in bosveld, mopanieveld en langs waterlope. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Apteekoutomatisasie is die outomatisering van die take wat verrig word in 'n apteek of ander gesondheidsorginstelling. Enige apteektaak kan betrokke wees, insluitende om klein voorwerpe (bv. tablette en kapsules) te tel; etiketering en verpakking; die afmeet en meng van poeier en vloeistowwe vir bereidings; nagaan en opdatering van kliëntinligting in databasisse (bv. persoonlike identifikasie-inligting (PII), mediese geskiedenis, dwelminteraksie-risikobepaling); en voorraadbestuur. Voor die 1970's was die resepteer van voorskrifmedikasie in 'n gemeenskapsapteek 'n tydrowende bedryf. Die apteker moes meeste voorskrifte toeberei deur die tablette of kapsules op 'n eenvoudige raampie met 'n spatel te tel. Heelwat nuwe medisyneprodukte is deur farmaseutiese vervaardigers ontwikkel teen 'n versnelde pas, en die pryse van dié medikasie het ook skerp gestyg. 'n Besige gemeenskapsapteker moes langer ure werk en dikwels bykomende personeel huur om die verhoogde werklading te hanteer. Hierdie ekstra werklading het ook nie veel tyd vir die apteker toegelaat om op die veiligheidsaspekte van medikasiegebruik te fokus nie. Vervolgens het hierdie nuwe faktore gelei tot die ontwikkeling van 'n outomatiese telmasjien om medikasie vinnig en akkuraat te tel en te verpak.


Naka Drotské (*15 Maart 1971, Senekal) is ’n oud-Springbokspeler en afgetrede rugbyafrigter. Hy was die senior afrigter van die Toyota Cheetahs in Superrugby, maar het sy uittrede as afrigter op 8 Mei 2015 aangekondig. Hy het op haker gespeel vir die Vrystaat Cheetahs en ook die Blou Bulle in die Suid-Afrikaanse provinsiale Curriebeker, en was 'n lid van die 1995 Rugbywêreldbeker-wenspan. Drotské was ook lid van die span wat derde geëindig het in die Rugbywêreldbeker 1999 en het vir drie jaar in Engeland by London Irish gespeel. Blou Bulle 2000–01 Vrystaat Cheetahs 1993–1999 en 2002–2005 Hy het sy eerste toetswedstryd vir die Springbokke op 13 November 1993 teen Argentinië in Buenos Aires gespeel, toe hul 52-23 gewen het. scrum.com itsrugby.co.uk SA Rugbyprofiel Geargiveer 4 September 2014 op Wayback Machine


Die flanke (nr.'s 6&7), en die agsteman (nr. 8) in rugby staan gesamentlik bekend as die losvoorspelers, want hulle lywe bind 'losweg' aan die skrum. Hulle kan wegbreek van die vaste skrum of lynstaan sonder dat 'n ander (vaste, nrs. 1-5) voorspeler eers hoef te ontbind. Volgens die spelreëls moet flanke en agstemanne egter ten minste met 'n armlengte gebind bly totdat die bal uit die skrum is. Hulle 'los' ook geen bal, of speler met 'n bal, uit nie. Onder deesdae se plaasvervangerreëls, word die no. 6, 7 of 8 vervang deur no. 20 vanaf die plaasvervangerbank. Dit kan enige tyd gedurende die wedstryd gebeur, bv. as gevolg van 'n besering, maar meestal is dit 'n taktiese verandering tussen die 50ste en 70ste minuut van die wedstryd. 'n Paar bekende flanke (almal Springbokke) ter illustrasie: Piet Greyling Klippies Kritzinger Francois Pienaar Corné Krige Schalk Burger Heinrich Brüssow Ryan Kankowski Siya Kolisi Kwagga Smith Johann Gresse (2 Augustus 2019). "Ilke glo in Kwagga se WB-droom".


Florentia is 'n voorstad in Alberton, Gauteng. Dit grens aan die voorstad Verwoerdpark in die ooste. Volgens die 2011-sensus het Florentia 'n bevolking van 4 355 gehad, waarvan 77,3% Blankes was. Afrikaans (63,9%) en Engels (19,9%) is die grootste huistale. Alberante Albertsdal Brackendowns Brackenhurst Meyersdal Verwoerdpark 2011-sensus (Florentia) Hierdie artikel is ’n saadjie. Voel vry om Wikipedia te help deur dit uit te brei.


Euramerika (ook bekend as Laurussia) was ’n klein superkontinent wat in die Devoon-periode ontstaan het ná ’n botsing tussen die kratons Laurentia, Baltica en Avalonia. In die Laat Karboon, sowat 300 miljoen jaar gelede, het tropiese reënwoude oor die ewenaar van Euramerika gestrek. ’n Groot, skielike verandering in die plantegroei het plaasgevind toe die klimaat droër word. Die woud het verdeel en die plantfilum Lycopodiophyta, wat die gebied oorheers het, het verminder en is deur varings vervang. Daar was ook ’n groot verlies aan amfibiese verskeidenheid en terselfdertyd ’n toename in reptielvorme. Euramerika het in die Perm deel van die groot superkontinent Pangea geword. In die Jura, toe Pangea verdeel het in twee kontinente, Gondwana en Laurasië, was Euramerika deel van Laurasië. Hierdie artikel is vertaal uit die Engelse Wikipedia Sahney, S., Benton, M.J. & Falcon-Lang, H.J. (2010). "Rainforest collapse triggered Pennsylvanian tetrapod diversification in Euramerica" (PDF). Geology. 38 (12): 1079–1082. doi:10.1130/G31182.1.AS1-onderhoud: meer as een naam: authors list (link)


’n Kraton is ’n ou, stabiele deel van die kontinentale kors. Dit is dikwels deur siklusse van samesmelting en verbrokkeling van kontinente gevorm en word gewoonlik in die binnekant van tektoniese plate aangetref. Hulle bestaan meestal uit ouer fondamentrots, wat deur jonger afsettingsgesteentes bedek word. Hulle het ’n dik kors en diep basisse wat tot verskeie honderde kilometers in die Aarde se mantel kan strek. Die meeste het in die Argeïkum ontstaan. Die term kraton word gebruik om die stabieler deel van die kontinentale kors te onderskei van streke wat geologies aktiewer en onstabiel is. Dit kan beskryf word as skilde, waarin die fondamentrots bo die oppervlak van die Aarde uitsteek, en platforms, waarin die fondamentrots bedek word deur afsettings en afsettingsgesteentes. Voorbeelde van kratons is die Kanadese Skild, die Siberiese kraton en -in Suid-Afrika- die Kaapvaal-kraton. Siderophile and chalcophile elements in the Archean mantle-crust system. Chunhui Li Proefskrif November 2016 Freie Universität Berlin


Knoffelsout is 'n gegeurde sout wat gebruik word as 'n voedselgeurmiddel. Dit word gemaak van 'n mengsel van gedroogde, gemaalde knoffel en tafelsout met 'n anti-kleefmiddel (bv. kalsiumsilikaat). In sy eenvoudigste vorm word dit gemaak deur die kombinasie van 3 dele sout met 1 deel knoffelpoeier. Dit kan gebruik word as 'n plaasvervanger vir vars knoffel, in geregte soos hamburgers, gebraaide sampioene of tsjakalaka. Dit moet nie verwar word met gemaalde knoffel, knoffelkorrels of knoffelpoeier nie, wat ook as speserye verkoop word. Knoffelsout kan tuis gemaak word deur gemaalde knoffel in 'n bakkie met sout te meng, en 'n bietjie bevogtiger oor te giet. Hierdie artikel is ’n saadjie. Voel vry om Wikipedia te help deur dit uit te brei.


Die bonobo of Pan paniscus, voorheen bekend as die dwergsjimpansee, is ’n spesie van mensape. ’n Nabyverwant is die gewone sjimpansee. Fossiel- en DNA-toetse wys albei spesies is sustersgroepe van die moderne menslike lyn. Hoewel die term "sjimpansee" soms gebruik word om na albei spesies te verwys, word dit deesdae meestal gebruik vir Pan troglodytes, terwyl die naam "bonobo" gebruik word vir Pan paniscus. Dit word gekenmerk deur relatief lang bene, pienk lippe, ’n donker gesig en lang hare wat weerskante van die voorkop afhang. Die bonobo kom voor in ’n gebied van 500 000 km2 in die Kongo-bekken van die Demokratiese Republiek van die Kongo. Die spesie is omnivore en hou hoofsaaklik in woude. Die bonobo word veral gekenmerk deur sy hoë vlakke van seksuele gedrag. Hulle gebruik seks om konflik op te los, vir sosiale status, as hulle opgewonde is en om stres te verminder. Dit kom voor in feitlik enige kombinasie van maats en in verskeie posisies. Dit is ’n bydraende faktor tot die lae aggressievlakke by die bonobo in vergelyking met die sjimpansee en ander ape.


Mdantsane is 'n Suid-Afrikaanse dorp geleë tussen Oos-Londen en King William's Town in die Oos-Kaap provinsie. Dit is na bewering die tweede grootste township in Suid-Afrika naas Soweto en huisves die tweede grootste winkelsentrum in die Oos-Kaap (Mdantsane City, geopen in April 2008). Die oorspronklike inwoners was mense wat met geweld uit die Oosbank in Oos-Londen verwyder is om in die destydse Ciskei te gaan woon. Die Oosbank was 'n veelrassige woonbuurt in die vorige eeu. Mdantsane is tans geleë in Buffalo City Metro. Die dorp is in agttien sones verdeel wat steeds uitbrei, met die nuutste deel bekend as Sone P. Die sones word numeries benaam in chronologiese volgorde van hul stigting. Die sentrale mark in NU2 (Sone 2) distrik word "The Hi-way" genoem. Dit is vernoem na Qumza snelweg, wat die hoofweg is wat deur Mdantsane loop van die sentrum van Oos-Londen na die industriële gebied Fort Jackson. Hier verkoop verskeie informele handelaars hul ware op die strate en dit is ook die belangrikste taxi-staanplek. Daar is ook heelwat formele handel wat gehuisves word in die onlangs geboude winkelsentrums.


Die Rooikopwewer (Anaplectes melanotis) is 'n gelokaliseerde, algemene standvoël in boomveld, savanne en tuine. Hulle broei in 'n nes met dun wande en 'n baie lang ingangstonnel wat aan takke of drade hang. Die voël is monogaam, is 14 cm groot en weeg 17 - 26 gram. In Engels staan die voël bekend as die Red-headed Weaver. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Anaplectes rubriceps". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Geskrewe taal is die weergawe van gesproke taal wat deur middel van ŉ simbolestelsel die spraakklanke verteenwoordig, ook genoem skrif. Geskrewe taal, in teenstelling met gesproke taal, is ŉ uitvinding wat saam met die moderne mens ontwikkel het. Kinders leer met behulp van aangebore vermoëns slegs gesproke of gebaretaal aan. Geskrewe taal word meestal gemanifesteer as literêre tradisie en is altyd in aanvulling tot ŉ natuurlike taal soos Nederlands of Frans. Dus bestaan geen lewende tale wat uitsluitlik in geskrewe vorm voorkom nie en sekere soorte kunsmatige tale soos programmeertale word buit rekening gelaat. By dooie tale het slegs die geskrewe vorm in bewaring gebly. Geskrewe taal is geneig om langer te neem om te verander as gesproke taal. Indien die geskrewe en gesproke taal drasties van mekaar verskil soos in die geval van Arabies word gepraat van diglossie. Dit kom veral voor tussen literêre taal teenoor "gewone" skryftaal. Hierdie artikel is ’n saadjie. Voel vry om Wikipedia te help deur dit uit te brei.


Die Angolasysie (Estrilda thomensis) is 'n gelokaliseerde, algemene standvoël en plaaslike nomade in halfdorre savanne en bossieveld. Die voël kom voor by die Kunenerivier waar dit wes van Ruacana maklik langs waterlope gesien word. Die voël is 11 cm groot en weeg 7 - 9 gram. In Engels staan die voël bekend as die Cinderella Waxbill. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Estrilda thomensis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Een biljoen jaar n.C. (sic) is ’n wetenskapsfiksieverhaal. Die boek is geskryf deur Charles F. Stofberg en in 2012 deur Thompson Boekdrukkery gepubliseer. In Een biljoen jaar n.C. kyk Charles na die verre toekoms van die mens op aarde. Die huidige geslag word geheel en al deur endemiese virusse uitgewis. Deur evolusie ontwikkel die mens egter 'n miljard jaar later weer. Hoe sal so 'n samelewing daar uitsien? Stofberg laat die menslike geslagte (mans en vroue) in aparte stede woon en het hoegenaamd geen kontak met mekaar nie (slegs vir kunsmatige voortplanting). Hulle reken hulle is die mees moderne en mees gevorderde mense ooit. Die tydperk in die toekoms is gelykstaande aan dié van die Romeinse Ryk, totdat daar geskrifte (in versteende vorm) ontdek word wat die teendeel bewys. Die implisiete vraag word gestel: wat sal die mensdom vandag dink as 'n versteende ruimteskip nou opgegrawe word? Die diere ontwikkel 'n heel ander evolusionêre pad en baie eienaardige spesies kom dan voor. Die woord biljoen in die titel verwys na 'n miljard jaar na die huidige era.


Die 8ste Golden Globe-toekenningsaand, wat uitnemendheid in die rolprente van 1950 vereer het, is op 28 Februarie 1951 in die nagklub Ciro's in West Hollywood gehou. Beste akteur in ’n hoofrol – drama José Ferrer – Cyrano de Bergerac Louis Calhern – The Magnificent Yankee James Stewart – Harvey Beste akteur in ’n hoofrol – komedie of musiekspel Fred Astaire – Three Little Words Dan Dailey – When Willie Comes Marching Home Harold Lloyd – Mad Wednesday Beste aktrise in ’n hoofrol – drama Gloria Swanson – Sunset Boulevard Bette Davis – All About Eve Judy Holliday – Born Yesterday Beste aktrise in ’n hoofrol – komedie of musiekspel Judy Holliday – Born Yesterday Spring Byington – Louisa Betty Hutton – Annie Get Your Gun Beste rolprentregisseur Billy Wilder – Sunset Boulevard George Cukor – Born Yesterday John Huston – The Asphalt Jungle Joseph L. Mankiewicz – All About Eve Beste rolprent Sunset Boulevard (regisseur: Billy Wilder) All About Eve Born Yesterday Cyrano de Bergerac Harvey Beste byspeler in ’n rolprent Edmund Gwenn – Mister 880 George Sanders – All About Eve Erich von Stroheim – Sunset Boulevard Beste byspeelster in ’n rolprent Josephine Hull – Harvey Judy Holliday – Adam's Rib Thelma Ritter – All About Eve Beste oorspronklike rolprentmusiek Sunset Boulevard – Franz Waxman A Life of Her Own – Bronislau Kaper Destination Moon – Leith Stevens Beste rolprentdraaiboek All About Eve – Joseph L. Mankiewicz The Asphalt Jungle – John Huston Sunset Boulevard – Charles Brackett Kinematografie – swart-wit Cyrano de Bergerac – Franz F. Planer The Asphalt Jungle Sunset Boulevard Kinematografie – kleur King Solomon's Mines – Robert L. Surtees Broken Arrow Samson and Delilah Nuwe ster van die jaar Gene Nelson Mala Powers Debbie Reynolds Beste rolprent wat internasionale begrip bevorder Broken Arrow (regisseur: Delmer Daves) The Big Lift The Next Voice You Hear...


Sir Sidney Poitier, KBE (20 Februarie 1927 - 6 Januarie 2022) was ’n Amerikaans gebore Bahamaanse akteur, regisseur, skrywer en diplomaat. Hy was in 1964 die eerste swart persoon wat ’n Oscar vir beste akteur gewen het, vir sy rol in Lilies of the Field. Hy het dié eer in 1967 gestand gedoen deur in drie suksesvolle rolprente te speel: To Sir, with Love, In the Heat of the Night en Guess Who's Coming to Dinner – dit het hom die suksesvolste ster van die jaar by die loket gemaak. In 1999 het die American Film Institute hom aangewys as een van die grootste sterre van alle tye (no. 22 op die lys van die top-25). Poitier het verskeie gewilde rolprente geregisseer, soos A Piece of the Action, Uptown Saturday Night, Let's Do It Again (saam met sy vriend Bill Cosby) en Stir Crazy (met Richard Pryor en Gene Wilder). In 2002, 38 jaar ná sy eerste Oscar, het hy ’n ereprys ontvang vir sy "merkwaardige prestasies as kunstenaar en mens".


Die kleur kardinaalrooi is 'n helderrooi met 'n effense oranje skynsel. Kardinaal is 'n aanskoulike rooi, wat sy naam kan kry van die togas wat deur Katolieke kardinale gedra word (alhoewel die kleur wat deur kardinale gedra word eintlik skarlaken is). Die eerste opgetekende gebruik van kardinaal as 'n kleur se naam in Engels was in die jaar 1698. Volgens verskeie kleurskemas word kardinaal as volg voorgestel: Lys van kleure


Neferefre (ook bekend as Raneferef en onder die Hellenistiese naam Cheres volgens Manetho) was ’n Egiptiese farao van die 5de Dinastie tydens ’n tydperk bekend as die Ou Ryk. Sy naam beteken "Mooi is Ra". Neferefre was die seun van Neferirkare en sy vrou, koningin Chentkaoes II, en moontlik die broer van sy opvolger, Nioeserre. Dit is onbekend of Neferefre enige vroue of kinders gehad het. ’n Kalksteenreliëfwerk by Aboesir bevestig dat hy as prins Ranefer bekend was voor sy troonbestyging. Die verwantskap tussen hom en die familielid wat vir ’n kort ruk voor hom regeer het, Sjepseskare, is ook nie bekend nie. Die Egiptoloog Silke Roth meen hulle was broers. Die Tsjeg Miroslav Verner glo egter Sjepseskare was Sahoere se seun en dus ’n oom van Neferefre. Hoewel Manetho aandui dat Neferefre 20 jaar lank regeer het, word algemeen aanvaar dat sy bewind veel korter was na aanleiding van sy onvoltooide piramide. Die gedeeltelik beskadigde plek waar sy bewind in die Turynse Koningslys aangedui word, wys net een vertikale streep langs sy naam (elke streep dui ’n jaar aan).


Menkaoehor (ook bekend as Menkaoehor Kaioe en onder die Hellenistiese naam Mencheres volgens Manetho) was ’n Egiptiese farao van die 5de Dinastie tydens ’n tydperk bekend as die Ou Ryk. Hy het koning Nioeserre opgevolg. Sy troonnaam beteken "Ewigdurend is die siele van Horus". Menkaoehor was dalk ’n seun van Nioeserre. Reliëfwerke in die dodetempel van Chentkaoes II dui moontlik daarop, maar dit is nie seker nie. Daar word gemeen koningin Meresanch IV kon Menkaoehor se vrou gewees het. Sy kon dalk ook Djedkare se vrou gewees het. Nog ’n voorstel is koningin Choeit I, maar dis ook nie seker nie. Menkaoehor se opvolger, Djedkare, was moontlik sy seun. Ander moontlike kinders sluit in prinsesse Raemka en Chaemtjenent, maar hulle kon ook Djedkare se dogters gewees het en dan was hulle dalk Menkaoehor se kleinkinders. Die Turynse Koningslys dui Menkaoehor se bewind aan as agt jaar. Hy was die laaste farao wat ’n sontempel laat bou het. Sy piramide is dalk in 1842 deur die Duitse argeoloog Karl Richard Lepsius by Saqqara ontdek. Lepsius het dit nommer 29 of die "Koplose Piramide" genoem.


Hierdie artikel handel oor die kleur. Vir die gewas en vrugte, sien nartjie. Mandaryn is 'n oranjegeel kleur wat herinner aan die kleur van nartjies. Deur die vermenging van geel, rooi en wit kan mandarynkleur geproduseer word. Volgens verskeie kleurskemas word mandaryn as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


'n Wapenstilstand of skietstilstand is 'n formele ooreenkoms tussen strydende partye om gevegte te staak. Dit beteken nie noodwendig die einde van 'n oorlog nie, maar kan slegs 'n tydelike staking van vyandelikhede wees. 'n Wapenstilstand word gewoonlik uitgeroep terwyl 'n poging aangewend word om blywende vrede te onderhandel. Dit word ook soms uitgeroep om partye toe te laat om gesneuweldes te begrawe of om 'n gemeenskaplike vakansiedag, soos Kersfees in vrede te kan geniet. In sommige gevalle kan 'n wapenstilstand vir 'n onbepaalde tyd voortduur. 'n Voorbeeld hiervan is die Arabies-Israeliese Oorlog van 1948 wat tot 'n langdurige wapenstilstand tussen enersyds Israel, en andersyds Egipte, Jordanië, Sirië en Libanon gelei het. Israel sluit later vredesverdrae met Egipte en Jordanië, maar tot hede is daar nie 'n skikking met Sirië en Libanon bereik nie. Nog 'n voorbeeld is die Korea-oorlog, wat op 27 Julie 1953 met 'n skietstilstand beëindig is. Die oorlog duur egter amptelik tot vandag toe voort. Een van die bekendste wapenstilstande is die verdrag wat op 11 November 1918 met Duitsland gesluit is.


Die Witkol-hondhaai (Mustelus palumbes) is endemies aan die Suider-Afrikaanse kus en kom voor tussen Walvisbaai en die noorde van KwaZulu-Natal. Die haai het klein wit kolletjies op sy lyf. In Engels staan die haai bekend as Whitespotted smooth hound. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.us/summary/Mustelus-palumbes.html Hierdie artikel is ’n saadjie. Voel vry om Wikipedia te help deur dit uit te brei.


Die kleur klawergroen is 'n skakering van groen wat vir die Ierse vlag en nasionale kleure gebruik word. Dit verteenwoordig die kleur van die klawerblaar (shamrocks) en is kenmerkend van die golwende landskap van die eiland, waar daar meer as 72 verskillende skakerings van die kleur in gebruik is. Volgens verskeie kleurskemas word klawergroen as volg voorgestel: Lys van kleure


Die nasionale vlag van Turkye (Turks: Türk Bayrağı) is op 29 Mei 1936 amptelik in gebruik geneem. Die vlag vertoon ’n enkele rooi baan met ’n wit ster en sekelmaan effens regs van die middel. Die onderstaande spesifikasie, soos deur die Turkse Vlagwet verskaf, impliseer dat die afstand tussen (die linkerkant van) die binnesirkel van die sekelmaan en ’n vertikale lyn wat dit aan die twee puntente van die sekelmaan verbind 279⁄800 G = 0.34875 G is; Die linkerpunt van die ster sny dus 0.0154 G oor daardie denkbeeldige lyn. In ’n RGB-kleurruimte is bestaan die rooi kleur van die Turkse vlag uit 227 (89%) rooi, 10 (3,9%) groen en 23 (9%) blou (uitgedruk as #E30A17 in heksadesimale kleurkode). In ’n CMYK-kleurruimte bestaan dit uit 0% siaan, 95,6% magenta, 89,9% geel en 11% swart. Die vlag het ’n tinthoek van 356,4 grade, ’n versadiging van 91,6% en ’n ligtheid van 46,5%.


Selfridges, ook bekend as Selfridge & Co., is 'n luukse afdelingswinkelketting in die Verenigde Koninkryk. Dit is gestig deur Harry Gordon Selfridge, 'n Amerikaanse entrepreneur wat sy loopbaan in die Chicago-gebaseerde afdelingswinkelketting Marshall Field's begin het. Selfridges se vlagskipwinkel in Oxford Street, Londen, wat sy deure op 15 Maart 1909 geopen het, is die tweede grootste winkel in die Verenigde Koninkryk na Harrods. Drie ander Selfridges-afdelingswinkels het in Manchester (Trafford Centre, geopen in 1998, en Exchange Square, geopen in 2002) en Birmingham (Selfridges Building, geopen in 2003) ontstaan. Kleiner Selfridges-winkels in provinsiale stede is in die 1940's aan John Lewis Partnership verkoop, terwyl die oorspronklike afdelingswinkel in Oxford Street in 1951 deur die Liverpool-gebaseerde afdelingswinkelketting Lewis's oorgeneem is. Selfridges is later, in 1965, deur Charles Clore se Sears-groep oorgeneem. In 2003 is Selfridges vir £598 miljoen aan die Kanadese maatskappy Galen Weston verkoop. Die geskiedenis van Selfridges se afdelingswinkel is vir die Britse televisiereeks Mr Selfridge verfilm wat in 2013 deur ITV uitgesaai is.


Die NG gemeente Bultfontein is 'n gemeente van die Nederduitse Gereformeerde Kerk op die Vrystaatse dorp Bultfontein. Met sy stigting was dit die 19ste gemeente in die Vrystaat, maar nadat Bethlehem se moedergemeente by Bethlehem-Wes ingelyf is, het dit die 18de oudste gemeente in die Vrystaatse Sinode geword. Bultfontein het in 2015 517 belydende en 152 dooplidmate gehad, vergeleke met 790 en 330 in 1985. In dieselfde tydperk het Bultfontein-Oos, wat in 1954 van die moedergemeente afgestig het, se dooplidmate afgeneem van 299 tot 136 en sy belydende lidmate van 670 tot 534. Bultfontein se ontstaangeskiedenis hou verband met dié van Hoopstad, 60 km noordwes van hier. Die Vrystaatse Volksraad het in 1862 sy goedkeuring geheg aan die stigting van 'n dorp in daardie geweste, maar daar was langdurige onenigheid omtrent die plek waar die dorp uitgelê sou word. In 1873 is die Volksraad weer genader om die stigting van 'n dorp goed te keur. Die Raad het die aansoekers eenvoudig na die besluit van 1862 verwys waarkragtens die stigting van 'n dorp gemagtig is.


Die AE du Toit Ouditorium is in 1956 op die Hatfieldkampus van die Universiteit van Pretoria opgerig en bestaan uit twee groot lesingsale. Dit is ontwerp deur prof AL Meiring, die destydse hoof van die Department Argitektuur en Bouwetenskappe. Die gebou is sonder vensters ontwerp om geraas te verminder omdat dit aan die besige Universiteitsweg grens. Die gebou is in Junie 1957 ingewy en is vernoem na prof AE du Toit, die eerste professor in wiskunde en voormalige rektor van die universiteit. Daar is 'n grys reliëf teen ’n rooi mosaïekagtergrond aan die suidelike muur. Hierdie kunswerk, wat deur die kunstenaar Zoltan Borberéki ontwerp is, is deur prof Meiring aan die Universiteit geskenk. Die groot waaiervormige sale kan sowat 700 studente akkommodeer, terwyl die kleiner sale plek vir ongeveer 250 studente het. Universiteit van Pretoria: Kampusgebouegids, 2008, besoek op 12 Junie 2015 Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′08″S 28°13′43″O / 25.752206°S 28.228590°O / -25.752206; 28.228590


'n Hamburger (ook soms net 'n burger of hammie deur die kinders genoem) is 'n broodjie met een of meer gaar flappies maalvleis, gewoonlik beesvleis, geplaas binne 'n oopgesnyde "bun". Hamburgers bevat dikwels slaaiblare, tamatie, uie, agurkies, kaas en speserye soos mosterd, mayonnaise en tamatiesous, en word algemeen met slaptjips bedien. Die bestanddele wat in hamburgers gebruik word, verskil op dieselfde wyse as wat die verskeidenheid soorte hamburgers van plek tot plek verskil. Gewilde vulsels sluit spek, avokado of guacamole, gekerfde pangebraaide sampioene, kaassous en/of rissiesous in. Aan die meer skamele kant word gebakte eier, roereier, salsa, pynappel, jalapeno’s, verskeidenheid rissies, ansjovis, stukkies ham, peperwortel, suurkool, gerookte of teriyaki-gekruide beesvleis en tartaarse sous gebruik. ’n Hamburger kan meer as een vleisflappie hê. ’n Tweestapel word ’n dubbelburger genoem; ’n trippel/driedubbele burger beskik oor drie vleisflappies. Kaasburger Lys van vername restaurante in Suid-Afrika "In-N-Out Burgers: With an emphasis on quality, this fast feeder shows its rare appeal.


Col'Cacchio pizzeria is 'n Italiaanse restaurant wat spesialiseer in pizza en ander Italiaanse geregte. Kinga Baranowska en Michael Terespolsky het die eerste Col'Cacchio pizzeria in November 1992 in Kaapstad geopen. "SA Franchise Warehouse" (in Engels). safranchisewarehouse. Geargiveer vanaf die oorspronklike op 27 Mei 2018. Besoek op 13 Junie 2015. Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Dr. Nicolaas Johannes van der Merwe (Senekal, Oranje-Vrystaat, 17 Februarie 1888 – Bloemfontein, 11 Augustus 1940) was 'n Afrikaanse kultuurleier, Volksraadslid en predikant in die NG Kerk. Hy was die jongste van die sewe kinders van Francois van der Merwe en sy vrou, Anna Elizabeth du Toit, en het kleintyd die konsentrasiekamp op Norvalspont oorleef. Sy eerste opleiding ontvang hy op Senekal onder mnr. Kirchner en daarna op Fauresmith. Sy B.A.-graad het hy aan die Grey-universiteitskollege verwerf, waarna hy sy teologiese studie aan die Kweekskool op Stellenbosch voltooi het. As studenteleier speel hy ’n belangrike rol om Maties van hul taal bewus te maak en was voorsitter van die Christen-studentevereniging in Suid-Afrika en in 1914 reisende sekretaris. In 1913 is hy tot die evangeliebediening toegelaat. Hy het die gemeente Port Elizabeth tydelik bedien. Van 1915 tot 1919 was hy vier en 'n half jaar predikant op Wepener. Hy was lid van die Vrystaatse Sinodale Kommissie en van die Federale Raad der Kerken, die voorloper van die Algemene Sinode. Reeds met sy eerste sinodesitting (1916) stel hy voor die Bybel word in Afrikaans vertaal en predikante kry die reg om in Afrikaans te preek.


Die Gereformeerde kerk Barkly-Oos is 'n gemeente van die Gereformeerde Kerke in Suid-Afrika op die Noordoos-Kaapse dorp Barkly-Oos. Die gemeente is in 1871 gestig, tweede jaar voor die plaaslike NG gemeente, een van net enkele gevalle waar 'n dorp 'n Gereformeerde kerk het wat ouer is as die plaaslike NG gemeente, soos ook die geval is op: Reddersburg: Gereformeerde kerk 1859, NG gemeente 1910. Philipstown: Gereformeerde kerk 1863 en NG gemeente 1873. Ventersburg: Gereformeerde kerk 1864 en NG gemeente 1890. Steynsburg: Gereformeerde kerk 1872, NG gemeente 1876. Postmasburg: Gereformeerde kerk 1883, NG gemeente 1929. Petrusburg: Gereformeerde kerk 1891, NG gemeente 1892. Koster: Gereformeerde kerk 1914, NG gemeente 1919. In ses van dié gevalle (buiten Koster) het die Gereformeerdes die dorp gestig. In Namibië is die Gereformeerde kerke Gobabis, Outjo en Aranos ouer as die plaaslike NG gemeente. Die Gereformeerde kerk Barkly-Oos is gestig op 4 Augustus 1871 op die plaas Strydfontein, ongeveer 8 km van die plek waar die dorp Barkly-Oos later aangelê sou word.


Dieffenbachia is ’n genus tropiese blomplante in die aronskelkfamilie, Araceae, met byna 60 spesies. Dit is inheems aan Mexiko en die Wes-Indiese Eilande suid tot Argentinië. Dieffenbachia is ’n meerjarige, kruidagtige plant met ’n reguit stam en eenvoudige blare met wit of geel kolle en vlekke, na gelang van die kultivar. Dit word algemeen as ’n sierplant gekweek, veral as ’n huisplant, omdat dit in skadu kan groei. Met ’n minimum temperatuur van 5 °C moet die dieffenbachia in gematigde streke binnenshuis gehou word. Hulle het lig nodig, maar gefiltreerde sonlig deur ’n venster is gewoonlik voldoende. Hulle het ook redelike klam grond nodig, en ’n matige kunsmis. Blare sal soms oprol en afval om plek vir nuwe blare te maak. Die stam kan dan lank en kaal raak, maar dit kan afgesny word om weer uit te loop. As die boonste blare te klein is, kry die plant waarskynlik te min lig. Geel blare dui gewoonlik op ’n gebrek aan voedingstowwe. Rooimyte en wolluise kan ook voorkom. Die selle van die plante bevat kalsiumoksalaatkristalle.


Die Mackenzierivier (Engels: Mackenzie River, Frans: Fleuve [de] Mackenzie; Slavey: Deh-Cho, [tèh tʃʰò], letterlik: "groot rivier"; Inuvialuktun: Kuukpak, [kuːkpɑk], letterlik: "groot rivier") is 'n groot noordwes-vloeiende rivier in Kanada. Die Mackenzierivier het 'n lengte van 1 738 km en is die langste rivier wat geheel en al deur Kanada vloei asook in die Arktiese Oseaan uitmond. Daarbenewens is dit na die Mississippirivierstelsel die tweede grootste rivierstelsel in Noord-Amerika. Die Mackenzierivier is genoem na die Skotse ontdekkingsreisiger Alexander Mackenzie, wie die rivier se monding op 14 Julie 1789 bereik het. Die Mackenzierivier ontspring in die Groot Slawemeer in Kanada se Noordwestelike gebiede en vloei in 'n noordelike rigting net wes van die Groot Beremeer, voordat dit in 'n uitgestrekte delta wes van Tuktoyaktuk in die Beaufortsee, 'n see van die Arktiese Oseaan, uitmond. Die rivier se bekken is die grootste in Kanada en streek oor sowat 1 805 200 km², byna 20% van die land se oppervlakte en bykans so groot soos die eilandstaat Indonesië.


Die hortensia of krismisroos is ’n blomplant in die familie Hydrangeaceae en is inheems aan China en Japan. Sy wetenskaplike naam is Hydrangea macrophylla. Die term macrophylla beteken "met groot of lang blare". Dit is ’n bladwisselende struik wat tot 2 meter hoog en 2,5 meter breed word, met groot trosse pienk of blou blomme in die somer en herfs. Die bloeiwyse van die plant is ’n stingeltros, met al die blomme in ’n vlak of halfsirkel of selfs ’n hele sfeer. Twee soorte blomme word onderskei: sentrale, nie-ornamentele, vrugbare blomme en ornamentele randblomme wat gewoonlik as "steriel" beskryf word. ’n Studie van verskeie kultivars het egter getoon al die blomme is vrugbaar. Die hortensia se blomme kan blou, rooi, pink, ligpers of donkerpers wees. Die kleur word bepaal deur die pH van die grond. Suur grond (pH onder 7) sal ’n kleur nader aan blou tot gevolg hê, terwyl alkaliese grond (pH bo 7) sal lei tot pienk blomme. Om blou blomme te kry kan aluin (aluminiumsulfaat) by die water gegooi word.


Columbus is die hoofstad van die deelstaat Ohio in die Verenigde State van Amerika. Die stad het in 1797 as 'n nedersetting op die wesoewer van die Sciotorivier ontstaan. Dit het eers bekend gestaan as Franklinton en word die hoofdorp in die graafskap in 1803. In 1812 was die land aan die oorkant van die rivier uitgelê as die hoofstad van die deelstaat. Dit het egter eers in 1816 die hoofstad geword. Hierdie gemeenskap het as Columbus bekend gestaan. In 1834 verkry dit stadstatus. In 1871 het Franklinton deel geword van Columbus. Daar was tydens die Amerikaanse Burgeroorlog ook 'n kamp vir die Konfederasie se gevangenis in die stad. HAT Taal-en-feitegids, Pearson, Desember 2013, ISBN 978-1-77578-243-8 Collier's Encyclopedia, Crowell-Collier Educational Corporation, Volume 7, Bladsy 38. Hierdie artikel is ’n saadjie. Voel vry om Wikipedia te help deur dit uit te brei.


Kelkblare is die deel van blomplante wat die blomknop beskerm. Dit is gewoonlik groen. Die kelkblare van ’n plant word saam die blomkelk genoem. Nadat ’n plant geblom het, het die blomkelk meestal geen funksie meer nie en verkrimp dit. Sommige plante behou ’n doringagtige blomkelk, wat óf lewend óf verdroog kan wees, om die vrug of saad te beskerm, soos by die spesies van Acaena of Solanaceae. Soms begin die blomkelk groei nadat die blomme uitgekom het en vorm ’n blaasagtige huls om die vrug om dit teen insekte en voëls te beskerm, soos by die Hibiscus trionum en die appelliefie. Beide kelk- en kroonblare is aangepaste blare. Laasgenoemde omring die voortplantingsdele van blomme en lok insekte met hul helder kleure. Al die kroonblare van ’n blom word saam die blomkroon genoem. Die blomkelk en blomkroon vorm saam die blomdek. Wanneer die kroon- en kelkblare moeilik van mekaar onderskei kan word, word dit saam die blomdekblare genoem. Voorbeelde van plante waar van blomdekblare gepraat word, is genera soos Aloe en Tulipa. In teenstelling daarmee het genera soos Rosa en Phaseolus kroon- en kelkblare wat goed onderskeibaar is.


Die Lycée International is 'n hoërskool in Saint-Germain-en-Laye, 'n stad naby Parys in die administratiewe gebied van Ile-de-France in Frankryk. Die skool is in 1952 gestig. Hierdie artikel is ’n saadjie. Voel vry om Wikipedia te help deur dit uit te brei.


Swartbooisdrift is 'n klein nedersetting in die Kunene-streek in die noorde van Namibië. Dit is geleë op die oewer van die Kunenerivier aan die Angolese grens en op die ondergeskikte pad D3700. Swartbooisdrift is deel van die Epupa-kiesafdeling. Sowat 150 tot 300 halfnomadiese lede van die Hererostam Himba woon hier, na gelang van die seisoen. Die nedersetting is genoem na Petrus Swartbooi, een van die stamkapteins van die Swartbooi-Nama wat die gebied in die 1890's geplunder het. Swartbooisdrift het geskiedkundige betekenis omdat dit hier was dat die Dorslandtrekkers die Kunene in 1881 oorgesteek het om Angola binne te gaan. In 1928 is 'n tydelik kamp hier opgerig toe sowat 1 900 nasate van die trekkers na die Unie van Suid-Afrika en veral Suidwes-Afrika gerepatrieer is. Ter herdenking aan die trekkers is 'n Dorslandtrek-gedenkteken op 'n koppie by die nedersetting opgerig. Swartbooisdrift was die administratiewe sentrum van Kaokoland van 1925 tot 1939, waarna die beheer van die gebied verplaas is na Ohopoho, die teenswoordige Opuwo. Destyds was hier 'n polisiekantoor. Van 1939 tot 1942 was die nedersetting een van etlike wagposte in die maandaatgebied wat opgerig is by vlak gedeeltes van die Kunene om die verspreiding van miltvuur te voorkom.


Vriesea is ’n genus van die pynappelfamilie, Bromeliaceae. Dit is genoem na Willem Hendrik de Vriese, ’n Nederlandse plantkundige en fisikus (1806–1862). Dit is ook bekend as vriesia. Die spesies kom wydverspreid in Mexiko, Sentraal-Amerika, Suid-Amerika en die Wes-Indiese Eilande voor. Die genus bevat ’n groot verskeidenheid insekplante. Die tregtervormige blarekrans moet altyd met skoon water gevul wees. In die natuur kan paddas deur hul hele lewensiklus gaan in ’n vriesia. Die meeste vriesias is epifiete, of lugplante, en groei sonder grond aan bome. Hulle het nie wortels nie en neem voedingstowwe in deur die middelste deel van die plant wat gevorm word deur ’n roset van leeragtige, donkergroen blare. Spesies soos Vriesea splendens en Vriesea duvaliana het 'n helderrooi bloeiwyse. Die plant gaan gewoonlik dood nadat dit geblom het. As die bloeias swart en verrot is, is daar te veel water in die blarekrans. Rooimyte kan ook voorkom. "Bromeliad Society International – Genera Etymology". Geargiveer vanaf die oorspronklike op 3 Februarie 2007. Besoek op 14 Februarie 2015. Longman, David. Gesonde Huisplante, Stap vir Stap Geïllustreer, J.L. van Schaik, Pretoria. 1992.


Daniel Patrick Macnee (* 6 Februarie 1922, † 25 Junie 2015), algemeen bekend onder sy verhoognaam Patrick Macnee, was 'n Brits-Amerikaanse akteur wat veral bekendheid verwerf het as geheime agent en gentleman John Steed in die Britse televisiereekse The Avengers en The New Avengers - 'n rol wat hy naas Diana Rigg as sy vroulike vennoot Mrs Peel vertolk het. In 1982 het Macnee Amerikaanse burgerskap aanvaar. Patrick Macnee was die eerste van twee seuns wat vir Daniel Macnee (1877-1952) en Dorothea May Hastings (1896-1984) gebore is. Sy pa, met wie hy steeds 'n goeie verhouding gehad het, het gedurende die Eerste Wêreldoorlog as offisier in die Yorkshire Dragoons-regiment gedien en was later as perdafrigter in Lambourn in die graafskap Berkshire werksaam. Hy het bekendgestaan vir sy perfekte en elegante klerestyl. Veral in sy paraderol as John Steed sou Patrick later dieselfde aanvoeling vir styl toon. Vanweë sy klein statuur het Daniel Macnee die bynaam Shrimp verkry. Macnee se jonger broer James, genoem Jimmy, is vyf jaar later gebore. Die Macnees was welvarend en van adellike afkoms, maar as gesin nogtans in sekere opsigte disfunksioneel.


Die Eskimo-Aleoetiese tale is ’n taalfamilie afkomstig uit Groenland, die noorde van Kanada, Alaska en dele van Siberië. Die taalgroep word in sy geheel Inuïties genoem in Groenland, Kanada en Wes-Alaska, Yupik in Noord-Alaska en Yuit in Siberië. Die term "Eskimo" word nie deur die meeste sprekers van die taal aanvaar nie weens die negatiewe konnotasie wat aan die woord verbonde is. Vanweë die geografiese skeiding van die verskillende Inuïetiese bevolkingsgroepe is die dialekte van die Eskimo-Aleoetiese tale so ver van mekaar verwyder dat baie sprekers mekaar nie meer verstaan nie. Die Aleoetiese tale het die minste sprekers; dit word nog net gepraat op die Aleoete-, Pribilof- en Komandorski-eilande in die Beringsee. Aleoeties Aleoeties Wes-sentrale dialekte: Atkan, Attuan, Unangan, Bering (60–80 sprekers) Oostelike dialekte: Unalaskan, Pribilof (400 sprekers) Eskimo Yupik van Sentraal-Alaska (10 000 sprekers) Alutiiq (400 sprekers) Yuit (Sentraal-Siberië, 300 sprekers) Naukan (75 sprekers) Sirenik (uitgesterf sedert 1997) Inuïties (75 000 sprekers) Iñupiaq (Noord-Alaska, 3 500 sprekers) Inuvialuktun (Wes-Kanada) Inuktitut (Oos-Kanada, 35 200 sprekers) Kalaallisut (Groenland, 57 000 sprekers) Hierdie artikel is vertaal uit die Nederlandse Wikipedia Wikimedia Commons het meer media in die kategorie Eskimo-Aleoetiese tale.


Die NG gemeente Bronberg was tot in die tagtigerjare van die vorige eeu een van die grootste gemeentes van die Nederduitse Gereformeerde Kerk, nie net in Pretoria nie, maar landwyd. Ná die ingrypende demografiese veranderings vanaf omstreeks 1990 in die sentrale dele van die hoofstad is Bronberg in 2000 tesame met Arcadia (waarby Meintjeskop vroeër ingelyf is), Burgerspark en Harmonie by die ou moedergemeente Pretoria ingelyf. Tot die aand van 15 Oktober 1942 het hierdie gemeente die westelike gedeelte uitgemaak van die destydse besonder groot gemeente Pretoria-Oos, met sy vier leraars en byna 90 kerkraadslede. Die gemeente het met sy stigting bestaan uit groot dele van Sunnyside, Muckleneuk en Arcadia. Die naam is afkomstig van die oorspronklike naam van Muckleneukrand, naamlik die Bronberge. Beeld berig op 20 November 1991 as volg oor die herkoms van die naam: "Die NG gemeente Bronberg in Sunnyside wat aanstaande jaar reeds sy vyftigste verjaardag vier het sy naam te danke aan 'n destydse aktevervaardiger wat ook een van die eerste diakens van dié gemeente was. Mnr. Carl Basson (78) van Lynnwood, Pretoria, sê hy het destyds as aktevervaardiger toegang tot die kantoor van die Landmeter-generaal gehad.


Die NG gemeente Ebenhaeser (ook soms gespel "Ebenhaéser") was ’n gemeente van die Nederduitse Gereformeerde Kerk in Pretoria wat in 1985 nog 125 doop- en 388 belydende lidmate gehad het met ds. H.J. Bouwer as leraar. Die kerkgebou was by Frederickstraat 506, Pretoria-Wes. Later het die lidmate egter so afgeneem dat die gemeente ingelyf is by Wespoort, wat net twee jaar voor Ebenhaeser in dieselfde omgewing gestig is. Ebenhaeser is op 26 Januarie 1951 afgestig van Pretoria-Wes, wat trouens ook by Wespoort ingelyf is, nes Kwaggasrand en Pretoria-Polisiekollege. Dit was die 30ste gemeente wat in Pretoria gestig is. Die eerste leraar, ds. J.D. Gertenbach, is op 21 Februarie beroep en op 7 April 1951 bevestig. Twee jaar later skryf die gemeente se medewerker in Ons gemeentelike feesalbum: “Met die ontvangs van die eerste pastoriepaar was die geesdrif eenvoudig wonderlik en verrassend, ja, buitengewoon oorweldigend. Die gemeentelike geselligheid op die aand van 6 April was met een woord 'n puik organisasie en die indrukke onuitwisbaar.” Dit alles het geskied onder die bekwame leiding van ds. en mev.


Die NG gemeente Suidoos-Pretoria, wat ook die bynaam Stellastraat het vanweë die kerkgebou se ligging op die hoek van Olivier- en Stellastraat in Waterkloof, is ’n gemeente van die Nederduitse Gereformeerde Kerk in Pretoria. Die gemeente het in 1985 735 doop- en 2 167 belydende lidmate gehad en is destyds bedien deur vier leraars: P.S. Strümpfer, G.J.C. Venter, C.J.A. Vos en J.G. du Plessis. In 2015, toe die dooplidmate 613 getel het en die belydende lidmate 2 046, was die leraars dr. J.D. Kirkpatrick, di. M.J. Basson, A.M. Pienaar en F. de Wet, terwyl ds. M. de Wet ’n termynpos beklee het. Met die jare het Pretoria so uitgebrei dat dié gemeente lankal nie meer die suidoostelike punt van Pretoria is nie; daarom het die gemeente besluit om bekend te staan as die Stellastraatgemeente. Die gemeente Suidoos-Pretoria het by afstigting, soos sy naam aandui, die suidoostelike voorstede van die administratiewe hoofstad beslaan, te wete Brooklyn, Menlopark, Hazelwood, Waterkloof en Nieuw-Muckleneuk, benewens Garsfontein en omgewing.


Die Citroën C5 is 'n groot gesinsmotor (C-segment in Europa) wat deur die Franse motorvervaardiger Citroën vervaardig word sedert 2001 en is tans in sy tweede geslag. Die C5 het die Citroën Xantia vervang in die groot gesinsmotorklas. Dit is die eerste Citroen met "C" benamingsnomenklatuur.


Sir Pieter Canzius van Blommestein Stewart Bam (Kaapstad, 29 Julie 1869 – Londen, 20 Desember 1928) was ’n landboubevorderaar en politikus. Bam was die seun van Johannes Andries Bam (1830-1903), lid van die Kaapse laerhuis, en sy vrou, Maria Fredrika van Blommestein. J.A. Bam was in 1880 een van die stigters van die NG gemeente Drieankerbaai. Im 1899 het "'n moeder van die gemeente" ingewillig om £1 000 aan die kerk te leen vir die bou van 'n pastorie langsaan die kerk. Toe die skenker twee jaar later oorlede is, word dit bekend sy was mev. J.A. Bam en dat haar lening met haar afsterwe 'n bemaking aan die gemeente geword het. Die pastorie is daarom "Blommestein" genoem, omdat sy 'n nooi Van Blommestein was. Dié kerkgebou is ook van die min NG kerke met gebrandskilderde vensters, want nadat twee van Pieter se susters, Wilhelmina (Minnie) en Maria, in Hannover, Duitsland, oorlede is, het J.A. Bam die drie vensters agter die preekstoel geskenk.


'n Buiteboordmotor is 'n motor wat aan die agterkant van 'n boot ('n watervaartuig) geheg word en dien om die boot aan te dryf. Die motor dien nie net as aandrywing nie, maar gewoonlik ook as die roer. Hiervoor word die motor aan 'n draaibare spil aan die boot "gehang". Die mees gebruikte tipe buiteboordmotor is die binnebrandenjin, in tweeslag- of vierslagformaat. Daar bestaan ook elektriese motors wat baie omgewingsvriendelik en stil funksioneer. Hulle is egter slegs geskik vir klein bote wat korter afstande hoef te vaar, aangesien die geringe vermoë van sy lae kraglewering die gebruiksopsies beperk. Hulle is dus geskik vir 'n vissersbootjie of 'n fluisterboot in 'n natuurreservaat. Fynstelling ((en) trim) is die hoek van die motor in verhouding met die romp van die boot, soos hieronder getoon. Die ideale fynstellingshoek is dié een waarby die boot waterpas oor die water gly, met die grootste deel van die romp bó die wateroppervlak, in plaas daarvan om deur die water "te ploeg".


Die Ford Bantam is 'n bakkie ('n ligte afleweringswa) wat deur die Ford Motormaatskappy in Suid-Afrika gebou is. Dit het oor drie verskillende modelgeslagte gestrek en is in Suid-Afrika ontwikkel en geproduseer vir die plaaslike mark. Die oorspronklike Ford Bantam is in 1983 bekendgestel en was gebaseer op die Ford Escort Mk III. Dit is vervaardig in die Ford-aanleg in Port Elizabeth en later in die Samcor-aanleg te Pretoria, nadat Ford onttrek het uit Suid-Afrika. Dit is vervang deur die tweede geslag Ford Bantam, met 'n Mazda 323 sesde geslag-gebaseerde Ford Laser voorkant, en was ook bemark as 'n "Mazda Rustler". Die tweede geslag het 'n 1.6-liter inlynviersilinderenjin gehad. Die derde geslag Ford Bantam is in 2002 geloods, met die Ford Fiesta Mk V (kodenaam BE91) se voorkant, maar nog steeds met die oorspronklike Bantamlaaibak en basiese agtervering. Dit is vervaardig in dieselfde aanleg in Pretoria (toe weer deel van Ford). Enjinkeuses was 'n 1.3 liter-8-klep, 'n 1.6 liter-8-klep RoCam petrol en 'n 1.8 liter-Idi gewoongeaspireerde dieselenjin.


Die Ford Figo is 'n kompakte minimotor wat sedert 2010 deur Ford Indië in Chennai, Indië vervaardig word. Die Suid-Afrikaanse petrolmodel Figo word deur 'n 1.4 L-enjin aangedryf wat 62 kW (83 pk) lewer teen 6000 rpm en 'n wringkrag van 127 N·m teen 4000 rpm. Ambiente en Trend modelle is beskikbaar, maar geen 1.2 L petrolmodel nie.


Die Audi Q7 is 'n volgrootte luukse oorkruis SNV wat in September 2005 by die Frankfurt Motorskou onthul is. Produksie van die Q7 is teen herfs-2005 begin by die Volkswagen Bratislava-aanleg in Bratislava, Slowakye. Dit is die eerste SNV uit die Audistal en verkope het in 2006 afgeskop. Later is Audi se tweede SNV, die Q5, onthul as 'n 2009 model. Audi het sederdien 'n derde SNV model vrygestel, die Q3, in die 3de kwartaal van 2011. Die Q7 deel 'n platform met die Volkswagen Touareg en die Porsche Cayenne. Christian Steinert, The German Car Blog (22 Augustus 2006). "Audi: New sales division in China" (in Duits). The German Car Blog. Geargiveer vanaf die oorspronklike op 4 Maart 2016. Besoek op 1 November 2010. "The Audi Q7 – Now, locally assembled" (in Engels). teambhp. Geargiveer vanaf die oorspronklike op 30 April 2020. Besoek op 8 November 2012. "Developing the Audi Q7". fourtitude.com. Geargiveer vanaf die oorspronklike op 24 September 2015. Besoek op 24 Januarie 2015.


Die Gereformeerde kerk Postmasburg is 'n gemeente van die Gereformeerde Kerke in Suid-Afrika op die Noord-Kaapse dorp Postmasburg wat gestig is deur lede van dié kerkverband en genoem is na die Gereformeerde Kerk se stigter, ds. Dirk Postma. Vandat die Gereformeerde kerk Delportshoop in 2015 ontbind, val die dorpe Delportshoop en Barkly-Wes ook binne die gemeente se grense, tesame met Griekwastad, Lohatla en Niekerkshoop. Die ontbinding van Delportshoop het egter geen uitwerking op Postmasburg se lidmaattal gehad nie, want in 2014 was hier 150 belydende en 32 dooplidmate, maar in 2015 onderskeidelik net 115 en 29. 'n Jaar later was dit 116 en 34. Die eerste gemeente in Griekwaland-Wes is ná verskeie besoek deur van ds. Jan Lion Cachet, indertyd leraar van die Gereformeerde kerk Philipstown, op Saterdag 14 Julie 1883 onder bokseile op die plaas Vaalwater (of Zwartkop) met 47 belydende lidmate gestig. Dit het oorspronklik as "Grikwaland West" bekendgestaan. Twee jaar later is op die plaas Ploegfontein van oudl. A.J. Viljoen 'n kerk en skool gebou.


Sault Ste. Marie is hawestad en grenspos in die deelstaat Michigan geleë aan die suidelike oewer van die St. Marysrivier. Aan die oorkant van die rivier is die dorpie Sault Ste. Marie, Ontario. Die sluise tussen die Bowemeer en Huronmeer is hier geleë in die St. Marysrivier tussen die twee stede. Alhoewel die Franse reeds hier teenwoordig was in 1618, was Jacques Marquette die eerste persoon wat hier gevestig geraak het in 1668. Die Verenigde State het die gebied in 1820 bekom nadat Generaal Lewis Cass met die plaaslike Indiane onderhandel het. Collier's Encyclopedia, Crowell-Collier Educational Corporation, Volume 20, Bladsy 457. Hierdie artikel is ’n saadjie. Voel vry om Wikipedia te help deur dit uit te brei.


Die Mazda Étude (bekend as die Mazda Familia in Japan) is 'n kompakte motorvoertuig wat in Japan en elders vervaardig word deur die Mazda Motorkorporasie. Die BH model is in 1994 op die Japannese plaaslike mark vrygestel met voorwielaandrywing. Produksie van hierdie geslag was van 8 Augustus 1994 tot 18 Junie 1998. Die sedanweergawe is as die Protégé in Noord-Amerika verkoop, in sekere Suid-Amerikaanse markte as die Artis, en as die Étude in Suid-Afrika. Oorspronklik was daar ook 'n sportiewe koepeestyl-driedeurluikrug (323C/Familia Neo) beskikbaar, maar na swak verkope is dit vervang met 'n meer tradisionele, regop luikrugweergawe, gebaseer op die opgekikkerde Familia-sedan. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel behoort versmelt te word met Eudicots. Die eudikotiele, of Eudicotidae, is ’n monofiletiese klade blomplante wat die meeste plante omvat wat voorheen onder "tweesaadlobbige plante" (dikotiele) ingedeel is. Die term is in 1991 voorgestel deur die plantkundige James A. Doyle en die paleoplantkundige Carol L. Hotton om klem te lê op die latere evolusionêre splitsing van stuifmeelkorrels met drie kiemopeninge van dié van ander tweesaadlobbige plante. Die term beteken "ware tweesaadlobbige plante", want dit omvat die meeste plante wat voorheen as tweesaadlobbig beskou is. Dit word sedertdien algemeen aanvaar in plantkunde om te verwys na een van die twee grootste klades bedeksadiges (meer as 70% van die bedeksadige spesies). Die ander klade is eensaadlobbige plante (monokotiele). Die oorblywende bedeksadiges word soms "basale bedeksadiges" of "paleodikotiele" genoem, maar dié terme word nog nie algemeen aanvaar nie omdat hulle nie na ’n monofiletiese groep verwys nie. Die ander naam van die eudikotiele is trikolpate, wat verwys na die drie kiemopeninge van die stuifmeelkorrels. In teenstelling daarmee het die meeste ander bedeksadiges, die monokotiele en paleodikotiele, se stuifmeelkorrels net een kiemopening.


Geraniaceae, of die geraniumfamilie, is ’n familie blomplante van die orde Geraniales. Die naam is afgelei van die genus Geranium. Dit sluit beide dié genus in en die tuinplante bekend as geraniums, of malvas, wat in die genus Pelargonium val, asook 5 tot 8 ander genera. Daar is sowat 800 spesies in die familie. Die meeste spesies word in gematigde of warm klimaatstreke aangetref, hoewel sommige tropies is. Pelargonium word veral in die streke van die voormalige Kaapprovinsie in Suid-Afrika aangetref, waar daar ’n groot verskeidenheid is. Geraniaceae bestaan uit kruidplante en substruike. Die genus Sarcocaulon is vetplante, maar die meeste ander lede van die familie is nie. Die plante se blare is skildvormig, teenoorstaande of afwisselend, en het gewoonlik steunblare. Die blomme is gewoonlik simmetries. Hulle is tweeslagtig, aktinomorf (radiaal simmetries, soos in Geranium) of effens sigomorf (met ’n bilaterale simmetrie, soos in Pelargonium). Die blomkelk en -kroon is albei vyflobbig. Die meeldraadkrans bestaan uit twee groepe van vyf meeldrade elk, waarvan sommige steriel kan wees. Die vrugbeginsel is bostandig.


Die Volkswagen up! is 'n stadsmotor, deel van die Volkswagengroep se "Nuwe Klein Familiereeks" modelle, onthul by die Frankfurt Motorskou in 2011. Produksie van die up! het in Desember 2011 by Volkswagen se Bratislava-aanleg in Bratislava, Slowakye begin. Die produksie up! volg op 'n reeks konsepmotors, wat reeds in 2007 by die Frankfurt Motorskou vertoon is. Alle up! konsepte is ontwerp deur die Volkswagengroep se hoofontwerper, Walter de'Silva, en hul hoofontwerper van passasiersmotors, Klaus Bischoff. Tydens die Frankfurtse bekendstelling is 'n paar verdere up! konsepmotors vertoon, waaronder 'n 73 kW (98 pk) GT weergawe, 'n natuurlike gas-aangedrewe Eco-up! (wat slegs 79 g CO2 per km vrystel), asook 'n vierdeur-oorkruismodel. "Intel Report: MQB Architecture at Audi and the Volkswagen Group". Fourtitude.com. Fourtitude.com. 17 Februarie 2012. "New Volkswagen up! Includes Natural Gas Variant". NGV Global News (in Engels). 21 Augustus 2011. Geargiveer vanaf die oorspronklike op 1 Februarie 2014. "Which Model?" (in Engels). Volkswagen VK.


’n Sporofiet is die stadium in die generasiewisseling-lewensiklus van plante en alge wat deur meiose die spore vorm. Dit het twee stelle chromosome (2n) en is dus diploïed. Dit ontwikkel deur mitose uit sigote, wat ná bevrugting gevorm word uit twee gamete, wat weer vervaardig word deur gametofiete (met een stel chromosome, dus n of haploïed). Die generasiewisseling sorg dus vir ’n kringloop waar sporofiete en gametofiete om die beurt bestaan. Die diploïede sporofiet (2n) vervaardig haploïede spore (n) deur meiose. Dié spore ontwikkel in ’n gametofiet. Die gametofiet vervaardig manlike of vroulike gamete (of albei) deur mitose. Die samesmelting van ’n manlike en vroulike gameet vorm ’n sigoot (2n), wat weer in ’n sporofiet ontwikkel. By saadplante (bedeksadiges en naaksadiges) is die vroulike gametofiet die embriosak in die saadknop. Die manlike gametofiet is die stuifmeelkorrel aan die helmknop van die meeldraad. Wanneer die stuifmeelkorrel deur bestuiwing op die stempel van ’n blom se stamper beland, ontkiem dit en ’n generatiewe sel en vegetatiewe kern word gevorm.


Jacques Marquette (1 Junie 1637 – 18 Mei 1675) was 'n Franse Jesuïet-sendeling en ontdekkingsreisiger, ook bekend as Père Marquette. Hy het sy opleiding ontvang aan die Jesuïet Kollege te Nancy ongeveer in die jaar 1654. Hy het later gestudeer en doseer by Reims en ander Franse stede. In 1666 was hy gestuur na Kanada as 'n sendeling en arriveer by Quebec op 20 September 1666. Om homself toe te rus met die nodige vaardighede bestudeer hy die Indiane en hul tale te Trois-Rivières vir twee jaar. Hy begin eindelik met sy taak in 1668 te Sault. Ste Marie in Michigan en in 1671 begin hy 'n sendingspos op die eiland Mackinac. In 1673 vertrek hy en Louis Joliet, 'n mede Jesuïet, vanaf Quebec om die Mississippirivier te herontdek en te verken. Hulle doel was ook om land in die naam van Lodewyk XIV van Frankryk te annekseer. Die ekspedisie het uit sewe man bestaan wat met twee kano's gereis het. Hulle kruis die boonste gedeelte van Michiganmeer en draai suidwaarts by die westelike oewer tot by Green Bay, Wisconsin. Hiervandaan volg hulle die Foxrivier teen die vloei tot by sy waterskeiding.


The Oaks is 'n nedersetting op die noorderoewer van die Olifantsrivier in die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek The Oaks". Sensus 2011.


Play media Die Skeppingspilare is wolkkolomme in die Arend-newel (in die sterrebeeld Slang) wat bekend geraak het danksy ’n foto deur die Hubble-ruimteteleskoop. Die newel is sowat 7 000 ligjare van die Aarde af. Die kolomme word so genoem omdat nuwe sterre aan die vorm is in die stof en gas, terwyl die pilare weggekalwe word deur lig en winde vanaf nabygeleë sterre wat onlangs gevorm het. Die foto is op 1 April 1995 geneem en is deur Space.com aangewys as een van die top-10-foto's deur Hubble. Die sterrekundiges wat daarvoor verantwoordelik was, is Jeff Hester en Paul Scowen, destyds albei verbonde aan die Arizona-staatsuniversiteit. In 2011 is die streek weer besoek deur die ESA se Herschel-ruimtesterrewag. Die pilare is saamgestel uit koel molekulêre waterstof en ruimtestof wat weggekalwe word deur die ultravioletlig van nabygeleë warm sterre. Die vingeragtige uitsteeksels is groter as ons Sonnestelsel; die linkerkantse pilaar is sowat vier ligjare lank. Hulle word gevorm deurdat stukke van die newel taamlik bestand is teen die jong sterre se intense UV-strale en dit wegkeer van die deel van die wolke onder hulle.


Michael van der Spuy (*20 Februarie 1991, Bethlehem) is ’n rugbyspeler wat vir die Cheetahs op Senter speel in die Superrugbyreeks en vir die Griekwas in die Curriebekerreeks. Van der Spuy het in 2010 vir die Westelike Provinsie se o/19-span uitgedraf in die provinsiale kampioenskap en in 2011 en 2012 vir die o/21-span van die Westelike Provinsie. Hy het sy eersterangse debuut vir die Westelike Provinsie gedurende die 2011 Vodacombeker gemaak in ’n wedstryd teen die Pumas en het binne sewe minute ’n drie gedruk. Hy het in nog een wedstryd as plaasvervanger gespeel, hierdie keer teen die Luiperds. ’n Paar maande later het hy sy Curriebekerdebuut gemaak in die 2011 Curriebekerseisoen toe hy as plaasvervanger teen die Goue Leeus op die veld gedraf het in Johannesburg. Dit was sy enigste Curriebekerwedstryd in 2011 omdat hy in die res van die seisoen vir die o/21-span gespeel het. In die volgende seisoen (2012) het Van der Spuy in agt wedstryde in die Vodacombeker gespeel en een drie gedruk. Hy is egter beseer en kon nie in die Curriebekerkompetisie speel nie.


Die NG gemeente Trompsburg is ’n Vrystaatse gemeente van die Nederduitse Gereformeerde Kerk en deel van die Ring van Fauresmith. Trompsburg was vroeër bekend as Jagersfonteinweg, later weer as Hamilton, genoem na sir Hamilton John Gold-Adams, goewerneur van die Oranjerivier-Kolonie. Hierdie naam is egter ook gegee aan 'n stasie digby Bloemfontein op die spoorlyn na Kimberley. Op versoek van die inwoners is die dorp toe Trompsburg genoem, ter ere van Bastiaan Tromp, op wie se plaas, Middelwater, die dorp aangelê is. Hoewel Trompsburg eers in 1902 as dorp geproklameer is (volgens Ons Kerk Album het die Volksraad Trompsburg reeds in 1899 tot dorp verklaar), het daar reeds 'n aansienlike samelewing bestaan sedert 1893, wat deur 'n dorpsbestuur beheer is. In hierdie jaar is die eerste skooltjie reeds geopen met 50 leerlinge op die rol. Die skoollokaal het ook gedien as kerkgebou en openbare samekomsplek. Die dorpie was voor die Driejarige Oorlog baie klein, maar ná die vrede van 1902 het mense begin bou en teen 1917 kon Ons Kerk Album berig: "Sedert dien tijd is 't veranderd en toegenomen zoodat 't vandaag één van de schoonste, netste en waterrijkste van de Vrijstaatsche dorpen is.


Koine of Koine-Grieks was die standaardvorm van Grieks vanaf die Hellenistiese tydperk (4de eeu v.C.) tot met die ondergang van die Romeinse Ryk (4de eeu n.C.). Dit was een van die voertale van die oostelike Middellandse See-gebied, die belangrikste taal van die oostelike deel van die Romeinse Ryk (in die westelike deel is Latyn gepraat) en die taal waarin ’n deel van die Nuwe Testament geskryf is. Koine stam af van Atties, een van die Oud-Griekse dialekte, en verskil min hiervan. Dit is in die antieke tyd beskou as die minder suiwer vorm van Grieks, en is die eerste taal wat oor die hele Griekeland versprei het: dit word die eerste keer genoem as die vorm van Grieks wat Alexander die Grote in die laaste helfte van die 4de eeu v.C. versprei het in al die gebiede wat hy verower het. Dit toon ’n wye spektrum van verskillende style, van meer konserwatiewe letterkundige vorms tot die spreektaal van die tyd.


Columbus is 'n stad in die deelstaat Mississippi geleë op die samevloeiing van die Tombigbee- en Luxapalilariviere. Die administratiewe setel van die Lowndes County is hier geleë. Die gebied was deur die Choctow-Indiane aan die Verenigde State se regering afgestaan in 1816. Die nedersetting was eers bekend as Pussum Town en is in 1821 hernoem na Columbus. In 1862, na die Slag van Shiloh tydens die Amerikaanse Burgeroorlog, het die dorp gedien as hospitaal vir die weermagte van Mississippi en Tennessee en in 1863 was dit tydelik die Deelstaat hospitaal. Die dorp het in 1884 stadstatus verkry. Daar is vyf Konfederale generaals begraaf in die Friendship-begraafplaas. Columbus Lugmag Basis is naby geleë. Collier's Encyclopedia, Crowell-Collier Educational Corporation, Volume 7, Bladsy 38. Hierdie artikel is ’n saadjie. Voel vry om Wikipedia te help deur dit uit te brei.


Terwispel is 'n dorp in die Nederlandse provinsie Friesland. Die dorp lê suidwes van Drachten, noordwes van Gorredijk, en ressorteer onder die munisipaliteit Opsterland. Dit het sowat 1 000 inwoners (2005). Terwispel Terwispel Hervormde kerk Sizze en Dwaan – toneel De Hiskefiskers – sangkoor Sportvereniging Wispolia Voetbalvereniging Wispolia Gimnastiekvereniging Wispolia Tennisvereniging Wispolia Atte Jongstra (13 Augustus 1956) – skrywer Wikimedia Commons het meer media in die kategorie Terwispel. Hierdie artikel is ’n saadjie. Voel vry om Wikipedia te help deur dit uit te brei.


Die Parochialkirche (Duits, "Parogiale kerk") in die Kirchenkreis Berlin Stadtmitte ("Kerkkring Berlyn-Middestad") is 'n kerk van die Evangeliese Kerkgemeente van Berlyn in die administratiewe stadsdistrik Mitte. Die gebou, wat vanaf 1695 ontstaan het, is die oudste kerk van Berlyn se gereformeerde gemeente. Die kerk en die aangrensende kerkhof is tussen Klosterstraße, Parochialstraße en Waisenstraße geleë - net agter Berlyn se historiese stadsmuur wat hier gedeeltelik bewaar gebly het. Op die historiese kerkhof, wat deel uitmaak van die kerkterrein, kan nog enkele ou grafkruise en -tafels besigtig word. Daaragter word die terrein deur die vroeëre Evangeliese Georgen-gemeente se gemeentehuis met drie verdiepings begrens. Die oorspronklik selfstandige Parochial-gemeente het in 1968 met die Georgen-gemeente saamgesmelt. In 2003 is die gemeente by die Marien-gemeente ingesluit. 'n Barokgebou, wat in 1708 opgerig is en vroeër as gemeentehuis en hospitaal gedien het, huisves sedert die laat 1990's dele van die Humboldt-universiteit te Berlyn se Teologiese Fakulteit. Die Parochialkirche is die eerste kerkgebou in Berlyn wat vir gereformeerde kerklidmate opgerig is.


Ternaard (Wes-Fries: Ternaard) is 'n dorp in die Nederlandse provinsie Friesland. Die dorp lê 8 km noordwes van Dokkum en ressorteer onder die munisipaliteit Noardeast-Fryslân. Dit het sowat 1420 inwoners (2010). 1954 – 1483 1959 – 1443 1964 – 1320 1969 – 1436 1974 – 1365 2004 – 1230 2010 – 1420 Euphonia – musiek SVT – gimnastiek Nooit Gedacht – skaats It Moat Kinne – kaatsspel SVT – vlugbal Sokkervereniging Ternaard TF Westdongeradiel – tennis (nl) Oor die ou stasie van Ternaard Wikimedia Commons het meer media in die kategorie Ternaard. Hierdie artikel is ’n saadjie. Voel vry om Wikipedia te help deur dit uit te brei.


Ids Wiersma (21 Junie 1878 in Brantgum, Friesland – 24 Augustus 1965 in Dokkum, Friesland) was 'n Nederlandse skilder. Hierdie artikel is ’n saadjie. Voel vry om Wikipedia te help deur dit uit te brei.


Die Ford Consul Corsair was 'n mediumgrootte motor, vervaardig deur die Ford Motormaatskappy in die Verenigde Koninkryk. Dit is by die Londen Motorskou in Oktober 1963 bekendgestel en was beskikbaar as óf 'n sedan of stasiewa van 1964 tot 1970. Daar was ook 'n omskepbare weergawe gebou deur Crayford, wat nou baie skaars en gesog is as 'n klassieke motor. Tweedeur Corsair sedans is ook skaars, en was slegs op bestelling gebou in die Verenigde Koninkryk. Tweedeurvolumeproduksie het egter voortgegaan vir 'n paar uitvoermarkte. Slegs een voorbeeld van die vlootmodel, die Konsul Corsair Standard, bestaan nog volgens kennis. "News and Views: Corsairs to Dagenham". Autocar. 131 (3844): 13. 7 Augustus 1969.


Die NG gemeente Steynsrus is 'n Vrystaatse gemeente van die Nederduitse Gereformeerde Kerk in die Ring van Lindley. Omdat in die jaar 1909 besluit is om 'n dorp op die plaas Modderfontein te stig, het die kerkleiers ook aan die werk gespring met die oog op 'n eie gemeente en op 30 Junie 1910 het die Ringskommissie van die Oostelike Ring die gemeente in 'n sinkgebou op Lovat-stasie gestig. Dit het bestaan uit dele van die gemeentes Kroonstad, Lindley, Senekal en Ventersburg. Die eerste kerkraadsvergadering is op 15 Augustus 1910 gehou op die plaas Blesbokspruit, wat aan Egbert Olivier behoort het, wat ook die eerste koster, scriba-kassier, asook die eerste Sondagskool-superintendent was, terwyl sy vrou die eerste orreliste was. Op hierdie plaas is ook die eerste dankofferbasaar in Julie 1911 gehou, want op 3 Junie 1911 is besluit om onmiddellik 'n begin te maak met die bou van 'n kerk. Byna twee jaar lank is die eredienste te Lovat-stasie gehou in 'n kerkgebou wat behoort het aan die br. Hendrik Eksteen.


Koffiemelk is 'n drankie wat gemaak word deur koffiestroop ('n versoete koffiekonsentraat) by melk te voeg. Die proses is soortgelyk aan die voorbereiding van sjokolademelk. Dit is die amptelike drankie van Rhode Island in die Verenigde State van Amerika. Koffiekabinet RI.gov. "State of Rhode Island website "Facts and Figures"" (in Engels). Ri.gov. Geargiveer vanaf die oorspronklike op 18 April 2020. Besoek op 28 November 2011. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Ford Telstar is 'n motor wat deur die Ford Motormaatskappy in Asië, Australasië en Afrika verkoop is, vergelykbaar in grootte met die Europese Ford Sierra en die Amerikaanse Ford Tempo. Dit is stelselmatig vervang deur die Ford Mondeo. Soos die kleiner Ford Laser, was die Telstar gebaseer op 'n model wat deur Mazda in Japan bemark is. Dit deel sy platform met die Mazda Capella/626, die verskille was beperk is sekere stilering, enjingroottes en spesifikasievlakke. Die eerste model (ook bekend as die AR) is van stapel gestuur in 1983 as vervanging vir die Ford Cortina. In teenstelling met die Cortina, of sy Sierra opvolger, was die Telstar slegs beskikbaar as 'n sedan of vyfdeurluikrug (bekend as die TX5). Maar sedert 1988 is 'n Telstarweergawe van die 626 stasiewa in Japan en Nieu-Seeland verkoop. In Taiwan is die Telstar gemonteer deur Ford Lio Ho, die plaaslike Ford gesamentlike onderneming, as 'n linkerhandstuur, en was in produksie in Maleisië tot in die vroeë 2000's. Dit is ook verkoop in Hongkong, Singapoer, Indonesië, Siprus en die Filippyne.


Die Holden Kingswood is 'n luukse weergawe van 'n motorreeks wat geproduseer is deur GM Holden Ltd, die Australiese filiaal van General Motors, tussen 1968 en 1984. Hierdie artikel is ’n saadjie. Voel vry om Wikipedia te help deur dit uit te brei.


Ds. Cornelis Vermaak Nel (Newcastle, Natal, 26 Desember 1876 – Graaff-Reinet, 4 Junie 1936) was ’n predikant in drie gemeentes van die Nederduitse Gereformeerde Kerk. Ds. H.C. Hopkins skryf in die NG gemeente Cradock se gedenkboek van 1968: "Hoflikheid, ’n gesonde oordeel, beslistheid en die onverskrokke moed van sy oortuiging was aan sy sterk persoonlikheid eie. Sy voorbereiding vir die kanselarbeid was besonder deeglik en sy noue gemeenskap met die Onsienlike het by hom die gesindheid van kalmte en vrede bestendig." Ds. J.W. Snyman, wat nege jaar lank (twee op Oudtshoorn en sewe op Robertson) intiem met hom saamgewerk het, het in sy huldigingsrede by ds. Nel se roudiens op 14 Junie 1936 gesê die ontslape predikant het op Robertson ’n "groot en geseënde werk verrig; albei die landstale magtig, vurig, ywerig en welsprekend, het hy oral harte verower, nie alleen vir homself nie, maar veral vir Jesus Christus". In sy 10 jaar in die gemeente Robertson het die lidmate hom leer ken met al sy talente en uitstaande karaktertrekke, wat ds.


Alexandria is 'n dorp in die Ehlanzeni-distriksmunisipaliteit in die Mpumalangaprovinsie van Suid-Afrika. Lys van dorpe in Suid-Afrika "Hoofplek Alexandria". Sensus 2011.


Die Mede, Meders of Mediërs (Klassieke Latyn: Mēdus, gewoonlik in die meervoud, Mēdī; Antieke Grieks: Μῆδος, ma-to-i; Oud-Persies: Māda) was ’n antieke Iranse volk wat in ’n gebied bekend as Medië (Noordwes-Iran) gewoon en Medies gepraat het. Hul aankoms in die streek word verbind met die eerste golf migrasies van Iranse volke na Antieke Iran van die laat 2de tot die vroeë 1ste millennium v.C. Daar is menings onder historici en reisigers in baie tydperke, veral in die vroeë tydperk, dat die Mede die voorouers van die Koerde is. Die eerste historiese dokument wat die verband tussen die Mede en die Koerde toon, is in die Kar-nâme. Ardeshir I Papakan (242 v.C.) noem die Koerdiese Med-koning in sy oorlog teen die Koerde. Sommige historici in die Middeleeue het die oorloë wat hulle met die Koerde gevoer het, wat die Koerde die Med genoem het, geïnterpreteer as die inval van die Mede. Hulle taal is ingesluit in die klas van Wes-Iranse tale, net soos Koerdies.


Ferdinand Marie, Vicomte de Lesseps (19 November 1805 – 7 Desember 1894) was 'n Franse diplomaat en die dryfveer agter die bou van die Suezkanaal. Hy is gebore in Versailles en het sy opvoeding ondergaan in Parys. Sy eerste werk was as 'n assistent vise-konsulaat in Lissabon vir die Franse Konsulêrediens in 1825 en hy keer terug na Parys in 1827. Die jaar daarna word hy na Tunis gestuur. In 1831 word hy bevorder tot Vise-konsulaat en in 1833 word hy aangestel in Kairo. Hier ontmoet hy vir Mehemet Ali en sy seun Said Pasha. In 1838 word hy na Rotterdam verplaas, in 1839 na Málaga en in 1842 na Barcelona. Hy word bevorder tot Konsul-generaal in 1847 en die volgende jaar word hy aangestel as die Franse minister in Madrid. In 1849 gaan hy na Italië om met die Italiaanse regering diplomatiese betrekking op te bou. Die Franse regering verander egter hulle houding teenoor Italië en De Lesseps word na slegs drie weke teruggeroep na Frankryk waar hy in onguns raak en gevolglik bedank hy uit die Franse regering se diplomatieke diens.


’n Mammoet is enige spesie van die uitgestorwe genus Mammuthus, wat uitgeken kon word aan hul lang, gekromde tande en, in noordelike spesies, hul wollerige hare. Hulle het in die Plioseen-epog (vanaf sowat 5 miljoen jaar gelede) in Afrika, Europa, Asië en Noord-Amerika voorgekom tot in die Holoseen sowat 4 500 jaar gelede Die oorskot van een van die laaste oorlewende mammoete, wat van 4 300 jaar gelede dateer, is op Wrangeleiland naby Siberië ontdek. Op die Groot Ljachof-eiland is oorskotte gevind waarvan die vel nog vir kloning geskik kan wees en daar word eksperimente op hierdie gebied onderneem. Mammoete het in die familie Elephantidae voorgekom wat ook die twee genusse moderne olifante en hul voorsate bevat. Nes hul moderne verwante was die mammoete baie groot. Die grootste bekende spesies was by hul skouers sowat 4 m hoog en het tot 8 ton geweeg, terwyl mannetjies soms tot meer as 12 ton geweeg het. Die meeste spesies was egter so groot soos die moderne Asiatiese olifant (wat sowat 2,5 m tot 3 m hoog is en selde meer as 5,4 ton weeg).


Die Kliëntedienssentrum (KDS) van die Universiteit van Pretoria, ook bekend as die “Vistenk” vanweë sy buitekant wat geheel en al uit glas bestaan, is ontwerp deur UP-alumnus, Samuel Pauw. Die gebou wat elemente van Neo-Industrialisme toon, was ontwerp om die spasie tussen die unieke wyebeenkonstruksie van die Geesteswetenskappegebou te vul. Konstruksie het in 2001–2002 plaasgevind. Vandag is die KDS ’n sentrum vir studenteadministrasie by die hoofingang van die universiteit en dit huisves verskeie dienste wat voorheen dwarsoor die kampus versprei was. Universiteit van Pretoria: Kampusgebouegids, 2008, besoek op 29 Mei 2015 Hierdie artikel is ’n saadjie. Voel vry om Wikipedia te help deur dit uit te brei.


’n Glasiale tyd of ystyd is ’n tyd (van duisende jare) in ’n ystydperk waarin kouer temperature en meer ysvorming voorkom. Interglasiale tye, daarenteen, is tye van warmer temperature tussen glasiale tye. Die laaste glasiale tyd het sowat 15 000 jaar gelede geëindig, terwyl die huidige ystydperk steeds voortduur. Die Holoseen-epog is die huidige interglasiale tyd. Hoofartikel: Kwartêre Ystydperk In die Kwartêr is die huidige ystydperk van 2,58 miljoen jaar gelede tot nou, en in dié tyd het ’n paar glasiale en interglasiale tye voorgekom. Hoofartikel: Laaste glasiale tyd Die laaste glasiale tyd was die mees onlangse koue periode in die huidige ystydperk, en dit het voorgekom van die Pleistoseen-epog vanaf sowat 110 000 jaar gelede, tot sowat 15 000 jaar gelede. Die ysvorming in dié tyd het gekonsentreer om dele van die Noordelike Halfrond en het verskillende name, na gelang van die streek. Dit het sy maksimum sowat 22 000 jaar gelede bereik. Crowley, Thomas J. (1995). "Ice age terrestrial carbon changes revisited". Global Biogeochemical Cycles. 9 (3): 377–389. doi:10.1029/95GB01107. Geargiveer vanaf die oorspronklike op 1 November 2012.


In wiskunde is die faktorisasie of die ontbinding in faktore van 'n produk die herskrywing van daardie produk in kleiner dele, wat weer die oorspronklike produk oplewer wanneer hulle met mekaar vermenigvuldig word. Die kleiner dele word die faktore van die oorspronklike produk genoem. Die heelgetalle, polinome en matrikse kan byvoorbeeld in faktore ontbind word. As die faktore van 'n positiewe heelgetal bereken word, praat mens van die ontbinding in priemfaktore. 'n Getal wat nie verder in priemfaktore ontbind kan word nie, heet 'n priemgetal. As voorbeeld kan 12 gefaktoriseer word as 4 × 3. Omdat 4 is nie 'n priemgetal is nie, is hierdie nie priemfaktore nie. Twaalf se priemfaktore is 3 × 2 × 2. Die getalle wat uit die faktorisering verkry word, word gewoonlik georden. Byvoorbeeld, as ons met die kleinste getal begin, is 72 = 2 × 2 × 2 × 3 × 3 (of 2^3*3^2). Die faktorisering van elke getal is uniek. Omdat dit so moeilik is om die priemfaktore vir groot getalle te bereken, word die tegniek algemeen in kriptografie aangewend. Hierdie artikel is ’n saadjie.


Lynnwood Manor is 'n voorstad van Pretoria in Gauteng, Suid-Afrika. Dit is 'n goed-ontwikkelde gebied, en is ongeveer 12 km  oos van die sentrum van die stad geleë. Toe dit in die 1960's gestig is, was dit die mees oostelike voorstad van Pretoria, maar die stad het sedertdien aansienlik ooswaarts en suidwaarts uitgebrei. Saam met Brooklyn en Menlopark, is hierdie voorstede waarskynlik vernoem na hul Amerikaanse eweknieë. Vandag staan hierdie voorstede bekend as die "ou ooste" en spog met 'n paar van die stad se duurste wooneiendomme. "Subplek Lynnwood Manor". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Witmoerbei (Morus alba) is 'n indringerplant en 'n groot, bladwisselende en bosserige boom met neerhangende buitetakke. Die boom word tot 15 m hoog en groei aan stroomoewers en woudrande. Die enkelvoudige blare is ovaal, blink en het 'n skerp punt. Die are is duidelik op die blaar, dit is heldergroen aan die bokant en ligter aan die onderkant. Die groenerige blommetjies verskyn in are gedurende September tot Oktober. Die vrugte is silindries en kan rooi, wit of pers wees. Voëls eet graag die vrugte en versprei so die saad. Die boom is inheems aan China en Japan, waar dit deel van die sybedryf is. Alfabetiese lys van Suid-Afrikaanse bome Lys van indringerplante in Suid-Afrika Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 "The Plant List, Morus alba L." Geargiveer vanaf die oorspronklike op 8 April 2018. Besoek op 5 Oktober 2015. Wikimedia Commons het meer media in die kategorie Witmoerbei. Wikispecies het meer inligting verwant aan Witmoerbei Hierdie artikel is ’n saadjie. Voel vry om Wikipedia te help deur dit uit te brei.


Hymne Weiss (gebore Naudé, Goedemoed, Oranje-Vrystaat, 2 Oktober 1910 – Pretoria, 6 Oktober 2001), was ’n bekroonde vertaler van boeke uit Duits, Nederlands, Engels, Noorweegs en Sweeds in Afrikaans en ’n skrywer van novelles en kortverhale. Hymne Naudé is op die destydse arbeidskolonie van die Nederduitse Gereformeerde Kerk Goedemoed gebore terwyl haar vader, ds. Jozua Francois Naudé (1873–1948), die eerste leraar daar was. Sy was die tweede oudste van die agt kinders uit haar vader se huwelik met Adriana Johanna Zondagh van Huyssteen (1879–1967).Sy het vyf susters (Lichtstraal, Adalena Tricharda, Vryheidster (Stella), Reinet Retief (Netta) en Lierika) en twee broers (Jozua Francois en Christiaan Frederick Beyers) gehad. Haar jongste broer was Beyers Naudé, wat groot bekendheid verwerf vir sy stryd teen die ongeregtighede van apartheid. Die gesin het net twee jaar op haar geboorteplek gewoon, want in 1911 aanvaar ds. Naudé ’n beroep na die NG gemeente Roodepoort, waar haar broer Beyers in 1915 gebore is. Sy gaan vanaf 1916 skool op Roodepoort.


'n Ruiterpad is 'n spesiale grondpad waarop ruiters met hulle perde kan ry. So 'n pad is gewoonlik van ander paaie verwyder, sodat ruiters hulle nie oor verkeer of ander padgebruikers hoef te bekommer nie, en ruiters ook nie motorvoertuie ophou nie. In geïndustrialiseerde lande word ruiterpaaie hoofsaaklik vir ontspanning aangewend. Hulle bly egter belangrike vervoerroetes in landelike en onherbergsame gebiede. Sulke roetes word, byvoorbeeld, steeds in Lesotho gebruik om tussen dorpe te reis. Hedendaagse ruiterpaaie word gewoonlik met 'n bordjie aangedui en is meestal slegs vir berede perde toeganklik. Ter beskerming van die ruiters en hul diere, word fietse en stappers meestal nie op hierdie roetes toegelaat nie. Sommige ruiterpaaie is smal, terwyl ander heelwat breër is. Die breër ruiterpaaie word soms ook vir perdekarre gebruik. 'n Ruiterpad in Nederland Einde van 'n ruiterpad in Nederland 'n Ruiterpad in Duitsland Aanduiding van 'n ruiterpad Ruiterpad in Swede Aanduiding in Pole "Lesotho." Encyclopædia Britannica. 2007. Encyclopædia Britannica Online. 24 June 2007 Die ruiterpadvereniging Geargiveer 7 Oktober 2015 op Wayback Machine Wikimedia Commons het meer media in die kategorie Ruiterpad. Wikiwoordeboek het 'n inskrywing vir ruiterpad.


Die Hyundai Epsilon-enjin is 'n reeks van drie- en viersilinder petrolenjins gebou deur die Hyundai Kia Motorgroep vir hul motoraanwendings. Die G4HA is 'n viersilinderenjin van 0.8 L (798 cc) met 'n boorwydte van 63 mm en slag van 64 mm. Sy kraglewering is 40 kW teen 6000 opm en behaal 'n wringkrag van 70 N·m teen 4800 opm. Die G4HC is 'n viersilinderenjin van 1.0 L (999 cc) met 'n groter 66 mm boorwydte en 73 mm slag. Kraglewering is 43 kW teen 5700 opm, maar wringkrag is heelwat verbeter tot 110 N·m teen 3000 opm. Die enjin word gebruik in Hyundai se klein luikrug, die Hyundai Atos. Die G4HG is 'n viersilinder met 3 kleppe per silinder, 'n 1.1 L (1086 cc) weergawe met 'n boorwydte van 67 mm en 'n slag van 77 mm. Kraglewering is 48 kW teen 5500 opm en 97 N·m wringkrag teen 2800 opm. Die enjin word gebruik in Hyundai se nuwer Santro Xing motors asook die Kia Picanto.


Die Hyundai Alpha-motorenjin was die eerste wat in Suid-Korea ontwerp en vervaardig is. Dit was 'n moderne EBNA 3-klep inlynviersilinder en beskikbaar in turbo en natuurlikgeaspireerde weergawes. Die eerste Alpha-enjin is in 1993 bekendgestel in die Hyundai Scoupe en was beskikbaar tot 2002. Alpha-enjins is geproduseer in 1.3 L (1341 cc) en 1.5 L (1495 cc) weergawes, met 'n 1.6 L (1599 cc) Alpha II wat van 2005 tot 2011 geproduseer is, waarna dit deur die Hyundai Gamma-enjin vervang is. 2004-2007 Kia Cerato 2006-2010 Hyundai Accent 2006-2009 Hyundai Getz 2006-2011 Kia Rio 2001-2006 Hyundai Elantra Lys van Hyundai-enjins


Die Drawidiese tale is 'n taalfamilie wat veral in Suid-Indië en Noord-Sri Lanka asook in 'n kleiner mate in dele van Sentraal- en Oos-Indië, Pakistan, Nepal en Bangladesj gebesig word. Dit omvat 27 tale wat deur sowat 220 miljoen mense gepraat word. Die Indo-Ariese tale, wat veral in Noord-Indië gepraat word, is nie met die Drawidiese tale verwant nie, maar deur duisende jare se taalkontak het hulle talle gemeenskaplike kenmerke ontwikkel. Dit vorm 'n eie taalfamilie. In ruil daarvoor het die meeste van die huidige Drawidiese tale veral uit Sanskrit, Hindoeïsme se klassieke taal, baie woorde ontleen. Die vier grootste tale (volgens moedertaalsprekers) is: Telugu (74 miljoen), Tamil (69 miljoen), Kannada (38 miljoen) en Malayalam (34 miljoen). Daarbenewens word Brahui oorwegend in Pakistan en Kurukh in Nepal gepraat. Sommige tale soos Malayalam en Tamil het gedurende die onlangse twee eeue deur migrasie ook in lande soos Singapoer (albei tale), Mauritius en Maleisië (beide Tamil) gevestig. Daar bestaan ook 'n Tamil-bevolking in die Suid-Afrikaanse provinsie KwaZulu-Natal.


Die M111-enjinfamilie is 'n inlynviersilinder motorenjin van Mercedes-Benz, wat vanaf 1992 tot 2003 gebou is. Sy debuut was in die Mercedes-Benz E-klas (W124) van 1992. Die enjin se afmetings is relatief oorhaaks en beskik oor 4 kleppe per silinder. Die M111.920 is 'n 1.8 L (1799 cc) 16-klepenjin. Sy kraglewering is 90 kW (122 pk). Aanwendings: 1993–2000 Mercedes-Benz C-klas (W202) Die M111.940 is 'n 2.0 L (1998 cc) 16-klepenjin met 'n boor en slag van 89.9 x 78.7 mm en drukverhouding van 9.6:1. Dit produseer 100 kW (136 pk) se krag en 190 Nm se wringkrag. Aanwendings: 1992–1995 Mercedes-Benz E200 (W124) 1993–2000 Mercedes-Benz C-klas (W202) In teenstelling met die 102, 103 en vroeë 104 reeksenjins, maak hierdie enjin nie gebruik van meganiese inspuiting nie, maar wel van Siemens se PEC/PMS enjinbestuurstelsel, wat brandstof- en vonkbestuur integreer. Dit is 'n tipe spoeddigtheidstelsel, omrede die mengselvorming afhanklik is van die enjinspoed, TPS hoek, en spruitstukdruk.


Die Austro-Asiatiese tale, soms ook Mon-Khmer-tale genoem, is 'n taalfamilie wat uit rofweg 169 tale bestaan wat deur sowat 100 miljoen mense gepraat word. Hulle is oorwegend oor Suid- en Suidoos-Asië versprei. Daarbenewens kom Austro-Asiatiese tale ook in lande soos Indië, Bangladesj, Nepal en aan die suidelike grens van die Volksrepubliek China voor. Die naam van dié taalfamilie is afgelei van die Latynse woorde australis en asia, wat "Suid-Asiaties" beteken. Die Austro-Asiatiese tale word as die outochtone tale van Suidoos-Asië beskou, aangesien die sprekers van die aangrensende Indo-Ariese, Tai-Kadai, Drawidiese, Austronesiese en Tibeto-Birmaanse tale later ná die streek migreer het. Paul Sidwell en Roger Blench vermoed, dat die sprekers van die Austro-Asiatiese tale langs die Mekongbekken versprei het. Die grootste tale (volgens moedertaalsprekers) is: Viëtnamees (68 miljoen), Khmer (14 miljoen), Santali (6,2 miljoen), Moendari (1,7 miljoen), Ho (1,4 miljoen), Khasi (1 miljoen) en Mon (851 000).


Die 2015 Formule Een Japannese Grand Prix is op 27 September 2015 op die Suzuka Internasionale Renbaan in Japan gehou. Dit was die veertiende wedren van die kampioenskapseisoen en is deur Lewis Hamilton in sy Mercedes-Benz gewen.


Trigeminale neuralgie is siekte wat gekenmerk word deur neuropatiese episodes van intense pyn in die gesig. Dit is al as een van die pynlikste toestande bekend beskryf. Die pyn kan op verskillende plekke op die gesig manifesteer, soos aan die voorkant van die oor, oog, lippe, neus, kopvel, voorkop, wange, mond of kakebeen, asook aan die kant van die gesig. Die pyn word deur die trigeminale senuwee veroorsaak. Die trigeminale senuwee is 'n kraniale senuwee wat drie groot takke het: die oftalmiese senuwee (V1), die maksillêre senuwee (V2) en die mandibulêre senuwee (V3). Een, twee, of al drie takke van die senuwee kan beïnvloed word. In 1-6% van die gevalle kom dit aan beide kante van die gesig voor, hoewel dit uiters selde op dieselfde tyd gebeur. Trigeminaal neuralgie behels meestal die middelste (die maksillêre senuwee of V2) en laer tak (mandibulêre senuwee of V3) van die trigeminale senuwee. Daar is verskeie moontlikhede behandelings vir trigeminale neuralgie, beide chirurgies en medies van aard. Behandeling word gewoonlik met die toediening van karbamasepien begin.


Die 2015 Formule Een Maleisiese Grand Prix is op 29 Maart 2015 op die Sepang Internasionale Renbaan in Maleisië gehou. Dit was die tweede wedren van die kampioenskapseisoen en is deur Sebastian Vettel in sy Ferrari gewen met Lewis Hamilton tweede in 'n Mercedes.


Valtteri Viktor Bottas (Nastola, 28 Augustus 1989) is 'n Finse professionele motorrenjaer wat vir die Mercedes AMG-span in Formule Een Grands Prix jaag. Hy was van 2013 tot 2016 lid van die Williams F1-span, en het in 2017 by die Mercedes-fabriekspan aangesluit, en het van 2017 tot 2021 tien Grands Prix vir hul gewen. Bottas is in 2011 as kampioen gekroon in die GP3-reeks vir die Lotus ART-span deur sy spanmaat James Calado en die Nederlander Nigel Melker te verslaan. Hy woon tans in Monaco. Bottas was die reserwejaer vir die Williams F1-span in die Formule 1-seisoen in 2010. Hy het sy eerste vrye oefening tydens die 2012 Maleisiese Grand Prix onderneem. Hy het in 2012 altesaam 15 oefensessies op Vrydae voltooi, deur elke keer die plek van die renjaer Bruno Senna oor te neem. Op 28 November 2012 is aangekondig dat Bottas in 2013 die renjaer vir die Williams-span sou word. Pastor Maldonado, wat sedert 2011 by Williams was, het sy spanmaat geword. In sy sewende weden in Kanada het Bottas vir 'n groot verrassing gesorg deur met die onmededingende Williams in die derde plek agter Sebastian Vettel en Lewis Hamilton te kwalifiseer.


Lopinavir/ritonavir is 'n vastedosis-kombinasiemiddel vir die behandeling van MIV-infeksie. Dit kombineer lopinavir met 'n lae dosis van ritonavir in 'n enkele pil. Die kombinasie word bemark as Kaletra (hoë-inkomste lande) en Aluvia (lae-inkomste lande), as 'n komponent van 'n kombinasieterapie om MIV/Vigs te behandel. Dit is ook suksesvol gebruik as monoterapie in sommige studies. In 2006 vorm lopinavir/ritonavir deel van die voorkeurkombinasie vir eerste-linie terapie aanbeveel deur die Amerikaanse DHHS. Dit is beskikbaar as kapsules, tablette en mondelinge oplossing. Gadd, Christopher; Alcorn, Keith (18 Augustus 2006). "Kaletra monotherapy as effective as triple therapy for at least 18 months". aidsmap.com (in Engels). aidsmap. Geargiveer vanaf die oorspronklike op 4 Maart 2016. Besoek op 24 Junie 2011. DHHS panel. Guidelines for the use of antiretroviral agents in HIV-1-infected adults and adolescents (4 Mei 2006). (Sien AIDSInfo Geargiveer 6 Mei 2006 op Wayback Machine) Hierdie artikel is ’n saadjie. Voel vry om Wikipedia te help deur dit uit te brei.


Abakavir/lamivudien/sidovudien (INN, handelsnaam Trizivir) is 'n geneesmiddelbehandeling vir MIV-infeksie. Dit is 'n vastedosis-kombinasieterapie van drie trutranskriptase inhibeerders gepatenteer deur GlaxoSmithKline en nou deur sy gesamentlike onderneming met Pfizer, ViiV Healthcare bemark: abakavir (ABC) lamivudien (3TC) sidovudien (AZT) Dit word gebruik in die behandeling van MIV/Vigs. Vir hierdie doel, is die kombinasie baie nuttig in swanger vroue om die risiko van moeder-na-kind-oordrag te verminder. Die kombinasie van middels help om MIV se weerstand (deur mutasie) tot die individuele middels te verminder. Van die drie, het AZT en ABC se patentreg reeds verval in die Verenigde State van Amerika. In Desember 2013 het Lupin Beperk begin met 'n generiese weergawe van Trizivir. Opravil, Milos; Hirschel, Bernard; Lazzarin, Adriano; Furrer, Hansjakob; Chave, Jean‐Philippe; Yerly, Sabine; Bisset, Leslie R.; Fischer, Marek; Vernazza, Pietro; Bernasconi, Enos; Battegay, Manuel; Ledergerber, Bruno; Günthard, Huldrych; Howe, Colin; Weber, Rainer; Perrin, Luc (Mei 2002).


Die Gereformeerde kerk Pretoria-Alkantrant is die vierde jongste van die 11 gemeentes in die Gereformeerde Kerk se Klassis Oostelike Pretoria. In dié klassis was dit einde 2014 die derde grootste gemeente met 462 belydende en 91 dooplidmate, vergeleke met 681 en 132 einde 2001. Die sieletal het dus binne die eerste 13 jaar van die 21ste eeu met amper ’n derde afgeneem. Die gegoede voorstede en woonbuurte binne die gemeente se grense is onder meer Alphen Park, Ashlea Gardens, Constantiapark, Faerie Glen (sonder sy uitbreidings), Hazelwood, Lynnwood Glen, Lynnwood Park, Menlyn, Newlands en Waterkloof Glen. Pretoria-Alkantrant het op 3 November 1974 uit die oostelike wyke van die Gereformeerde kerk Pretoria-Brooklyn afgestig. As bruidskat het die nuwe gemeente twee erwe in die woonbuurt Ashlea Gardens ontvang wat geskenk is deur Harm Oost en die familie Koelman. Oudl. Koelman was juis die eerste lidmaat wat uit die kerk begrawe is en die straat waarin die kerk opgerig is, is dan ook na hom genoem. Eers is eredienste in skoolsale gehou en in April 1978 het die kerkraad ’n tender vir die oprigting van die kerk aanvaar.


Menlyn is 'n klein voorstad in die suidooste van Pretoria, Suid-Afrika. "Subplek Menlyn". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Gereformeerde kerk Wonderboompoort is die tweede oudste gemeente in die Gereformeerde Kerk se Klassis Trans-Magalies.Dit het vir die eerste drie jaar van sy bestaan as die Gereformeerde kerk Dirk Postma bekendgestaan. Vanweë die uitbreiding in die oostelike gedeelte van die moedergemeente, Pretoria-Noord, is Wonderboompoort in Desember 1960 afgestig. Sewe maande later kon die nuwe gemeente twee erwe koop danksy ’n bruidskat van £500 en ’n geldinsameling. Eers moes die kerkraad met die dorpsraad onderhandel om verlof dat die erwe vir godsdiensdoeleindes gebruik kon word. Die boukommissie het bestaan uit ds. J.B. du Plessis en broers Jan Smit, J. Kotze, P. du Plessis en S van der Schuff. Die kerkraad was van plan om as eienaarbouer op te tree en die plan is vervolgens opgestel deur W.E. Mussmann. Oudl. H. Krathz het die eerste sooi op 2 Maart 1963 gespit en drie maande later, op 8 Junie 1963, het ds. Du Plessis die hoeksteen gelê. Die name van die kerkraadslede is agter die hoeksteen ingemessel. Later is die hoeksteen verwyder om 'n deurkyk-ruit vir 'n moederskamer te maak.


Ismail ibn Musa Menk, ook bekend as Mufti Menk, is 'n Moslem-geestelike en die huidige Groot-Mufti van Zimbabwe. Menk is in Harare gebore. Menk het 'n graad in Sharia-regsgeleerdheid aan die Islamitiese Universiteit van Madinah verwerf. Daarna het Menk in Gujarat, Indië in die regsfilisofie gespesialiseer. Mufti Menk is die direkteur van die Daar ul Ilm (Islamitiese Opvoedkundige Sentrum) van die Majlisul Ulama wat voorsiening vir die opvoedkundige behoeftes van die Moslem-bevolking van Zimbabwe maak. Mufti Menk is veral in Oos-Afrika bekend. Menk is ook as 'n internasionale Islamitiese onderwyser bekend. The Huffington Post beskryf Menk as 'n "openlike homofobiese Islamitiese prediker" wat homoseksuele mense aan die kaak as "vuil" gestel het. Om hierdie rede is hy in 2013 geweier om ses Britse universiteite – Oxford, Leeds, Leicester, Liverpool, Cardiff en Glasgow – te besoek. KSBEA 2015 Toekennings – Globale Leierskap prys vir sosiale voorligting. "About Mufti Menk" (in Engels). Mufti Menk.com. Geargiveer vanaf die oorspronklike op 22 April 2019. Besoek op 6 Augustus 2015.


Die Gereformeerde kerk Waterval-Boven was een van die kleinste gemeentes in die Gereformeerde Kerk en het einde 2014 net nege belydende en drie dooplidmate gehad, vergeleke met onderskeidelik 13 en twee einde 2001. Die gemeente het in 2020 ontbind. Die gemeente het in Januarie 1951 van die Gereformeerde kerk Belfast afgestig en kon sy eie kerkgebou op 16 Mei 1959 in gebruik neem. Dis 'n eenvoudige saalkerkie volgens dieselfde plan wat die argitek Johan de Ridder vir die Gereformeerde kerk Belfast geteken het. Smit, Erasmus Johannes, 1969 – 1972 (in kombinasie met Carolina) De Villiers, Hendrik Tjaart, 1974 – 1975 Kits, Jelte, 1978 – 2000 (in kombinasie met Carolina; aanvaar sy emeritaat) (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Schalekamp, ds. M.E. (voorsitter: redaksiekommissie). 2001. Die Almanak van die Gereformeerde Kerke in Suid-Afrika vir die jaar 2002. Potchefstroom: Administratiewe Buro.


Silver Lakes is 'n voorstad in die verre ooste van Pretoria, Suid-Afrika. "Subplek Silver Lakes". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Mooikloof is 'n voorstad in die verre-suidooste van Pretoria, Suid-Afrika. Gereformeerde kerk Wapadrant "Subplek Mooikloof". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.